
Ă că trimiterea aceasta este a doua dintre toate trimiterile scrise de Pavel, 
dintii către Tesaloniceni, precum zice Teodarit în precuvîntarea epistole- 
Şi, după Meletie, aceasta s-a scris puţin în urma celci dintii, adică în unul 20 
sericească). (n. aut.) 


Pricina celei de a doua epistole către Tesaloniceni, 
după Hrisostom, Teodorit, Teofilact şi Icumenie 


Pricina pentru care fericitul Pavel trimite această a doua scrisoare către 
Tesaloniceni este aceasta: 

Întru cea dintii epistolă către ei, dumnezeiescul Apostol le-a scris că 
se sîrguia şi dorea să-i vadă, zicînd: „Am dorit să venim la voi (adică eu, 
Pavel) o dată şi de două ori, dar ne-a împiedicat Satana” (/ Tesaloniceni 
2:18). Deci, fiindcă nu a ajuns să meargă la Tesaloniceni ca să împlinească 
lipsurile credinţei lor şi dorul ce avea, Apostolul scrie către dînşii această a 
doua scrisoare, plinind lipsa venirii sale. lar că nu a mers la Tesalonic după 
ce a scris întîia scrisoare este arătat din faptul că întru aceea nu le-a scris 
cînd se va face venirea Domnului, fiindcă nu le era de nevoie, iar acum le 
scrie despre aceasta. Deci este arătat că nu a mers la Tesalonic, căci, de ar 
fi mers, le-ar fi arătat prin viu glas, şi nu ar fi trebuit să le mai scrie aici. 
Şi le scrie aici despre întrebarea aceasta fiindcă acum era nevoie, de vre- 
me ce oarecari amăgitori şi înşelători ziceau că fusese a doua venire a lui 
Hristos. Şi — ce e mai rău — oamenii aceia stricători spuneau în chip min- 
cinos că Pavel ar fi zis unele cuvinte despre aceasta şi plăsmuiau oarecari 
epistole ca scrise şi trimise de el. Şi, pe lîngă acestea, bîrfeau că prin des- 
coperire de la Sfîntul Duh au învăţat ceea ce spun. lar acestea le făcea şi 
le meşteşugea diavolul, ca să slăbească credinţa Creştinilor. O dată, pentru 
că din cuvintele acelora Se arăta mincinos Hristos, căci El a dat în Evan- 
ghelie semnele celei de-a doua veniri a Sa, care încă nu s-a făcut. Şi, alia 
încă, pentru că cei care îi credeau se mîngiiau mult întru necazurile lor cu 
nădejdea învierii, nădăjduind că vor lua plăţile cele vrednice de faptele lor 
bune şi de credinţa lor şi că îi vor vedea pe necredincioşii ce îi necăjeau 
că-şi iau dreapta şi cuvenita osîndă. De aceea, diavolul i-a pus pe slujitorii 
lui să înveţe că judecata şi venirea lui Hristos era de faţă, ca, prin această 
învăţătură mincinoasă, să arate că nu va mai fi nici o altă răsplătire credin- 
cioşilor celor buni, nici judecată şi osîndă de muncă celor necredincioşi şi 
răi, şi astfel să stingă nădejdile credincioşilor Creştini, ale sfinţilor, şi să-i 
facă pe cei necredincioşi şi vrăjmaşi ai propovăduirii încă mai aspri asupra 
credinţei Creştinilor. 

Deci pentru toate acestea s-a îndemnat fericitul Pavel a scrie episto- 
Ja aceasta. Şi, mai întâi, primeşte şi laudă credinţa, şi creşterea lor |întru 
faptele bune] şi răbdarea necazurilor pentru Hristos şi-i mîngiie zicînd că 
se va face izbîndire [„răzbunare”, n. m.] de la Dumnezeu împotriva ace- 
Jora ce îi nedreptăţesc. lar a doua, îi învaţă să nu se tulbure despre venirea 
Domnului şi să nu se înduplece a crede pe nimeni, chiar dacă acela ar zice 
că grăieşte prin Duhul Sfînt sau prin scrisorile lui [ale lui Pavel, n. m.], şi 
să nu socotească nicidecum că Acesta [Hristos] este de faţă. Căci — zice — 
venirea Domnului nu se va face pînă nu va veni mai întîi apostasia (adică 
răzvrătirea, nesupunerea [împotriva Domnului Hristos, n. m.|), după care 
va urma venirea lui Antihrist, fiul pierzării, cu semne şi minuni mincinoa- 
se şi amăgitoare, după lucrarea lui Satana. Apostolul îi sfătuieşte apoi să 
stea întăriţi în credinţă şi să ţină predaniile învăţate de la el şi le poruncește 
a nu se împărtăşi şi a nu petrece împreună cu cei fără de rînduială şi nelu- 
crători, ci să-i lepede pe unii ca aceia, fiindcă sînt iscoditori şi amăgitori. 
Şi, poruncindu-le să-i lepede din adunarea lor pe aceia ce nu ascultă cuvin- 
tele lui şi rugîndu-le lor pacea, sfirşeşte epistola scriind dedesubt cu însăşi 
mîna sa că aceasta e semn al adevăratelor sale scrisori. 


CAPITOLUL 1 


1. Pavel, Siluan! şi Timotei, bisericii Tesalonicenilor, întru Dumne- 
zeu-Părintele nostru şi întru Domnul nostru lisus Hristos: 


Dumnezeiescul Apostol a început la fel şi cea dintii epistolă către Te- 
saloniceni. De aceea, vezi acolo tîlcuirea făcută la aceste cuvinte, ca să nu 
zicem şi aici aceleaşi lucruri. 


2, Har vouă şi pace de la Dumnezeu-Părintele şi de la Domnul Iisus 
Hristos! 


Cînd Dumnezeu îi dă darul Său vreunui om, aceluia nu-i urmează nici 
un țucru întristător, ci toate cele potrivnice care ar urma asupra lui se to- 
pesc şi el rămîne mai presus de toate. Pentru aceasta, cunoscînd cît de mare 

| este darul lui Dumnezeu şi ce isprăvi minunate săvirşeşte în sufletele ce- 
lor împărtăşiţi de el, fericitul Pavel roagă Tesalonicenilor pentru acest dar. 
Căci, dacă darul s-ar fi afiat la dînşii, nu aveau să mai simtă nici o ispită; iar 
cînd ar fi avut şi pacea lui Dumnezeu în sufletul tor împreună cu dumne- 
zeiescul dar, negreşit aveau să rămînă paşnici şi neclintiţi întru ispitele ce 
Ji s-ar fi întîmplat. Pe lîngă aceasta, Apostolul le aduce aminte Tesalonice- 
nilor de dumnezeiescul dar ca şi ei — aducîndu-şi aminte de acela, de către 
care s-au mîntuit — să se mîngîie cînd le vor veni necazuri şi, încredinţaţi 
fiind din relele mai mari pătimite în trecut, să nu se deznădăjduiască în cele 
mai mici ce aveau să le urmeze? 


3. Datori sîntem a-l mulțumi lui Dumnezeu totdeauna pentru voi, fra- 
ților, precum se cuvine, 


Aici, dumnezeiescul Apostol îi învaţă pe Tesaloniceni trei lucruri: întii, 
că nu se cuvine a ne cunoaşte har nouă înşine pentru bunătăţile pe care le 
4 sprăvi, ci lui Dumnezeu, şi să nu ne mîndrim, socotind de la Domnul 


acest Siluan este cel numit în Fapte „Sila”, după scurtarea numelui, vezi la cea 
re Tesaloniceni, capitolul |, stih |. 

nează că — după Teodoril — zicerea „întru Dumnezeu-Părintele nostru” se potri- 
ceea ce scriem noi în epistolele noastre, de pildă: „Gheorghe, lui Constantin, să 
2 întru Domnul!” lar Pavel! învaţă şi aici puterea cea de o poirivă a Fiului cu Tatăl. 
: „întru Dumnezeu-Părintele”, urmează a zice: „şi întru Domnul lisus Hristos”. 
icînd: „de la Dumnezeu-Părintele nostni”, a adăugat: „şi de la Domnul lisus 
lînd că aceleaşi bunătăţi ni se dau şi de la Părintele, şi de la Fiul. (n. aut.) 

2 zicerea „har vouă”, vezi la cea dintii către Corinteni, capitolul 1, suih 3. (n. aur.) 

toate cele ate faptei bune; al doilea, că cele pătimite de Tesaloniceni nu erau 
vrednice de plîns şi de lacrimi, ci mai ales de mulţumire către Dumnezeu 
încît se cuvenea ca ei să se bucure de aceasta şi să-l mulţumească lui Dum. 
nezeu, nu să se întristeze; şi, al treilea, îi învaţă că nu se cuvine ca vreun 
Creştin să-i zavistuiască! pe cei ce sporesc întru fapta bună, ci să se bucure 
şi să-l mulţumească lui Dumnezeu pentru sporirea lor. Drept aceea, cei ce 
se mîhnesc şi, din zavistie, îi grăiesc de rău pe fraţii lor pentru că sporesc, 
aceştia ÎI hulesc pe Însuşi Dumnezeu, Care dăruieşte fraţilor sporire? 

lar zicerea „precum se cuvine” a zis-o ca să ne înveţe să nu ne mîndrim 
cînd mulţumim lui Dumnezeu pentru sporirea celorlalţi, ca şi cum am fi 
făcut vreun lucru mare. Căci, mulţumind lui Dumnezeu pentru fapta bună 
a celorlalţi, facem ceea ce se cuvine şi ceea ce e drept şi datorie a noastră; 
şi de aceea a şi numit „datorie” mulţumirea aceasta. ŞI, cu zicerea „precum 
se cuvine”, ne învaţă să-l mulţumim lui Dumnezeu nu numai prin cuvinte, 
ci şi prin fapte, căci aceasta este mulţumirea cuvenită lui Dumnezeu. 


căci credinţa voastră creşte foarte 


Cînd potopul ispitelor pentru credinţă vine peste noi, dar nu ne afundă, 
atunci este semn adevărat că credinţa noastră a crescut şi s-a făcut mai înaltă 
şi mai presus de ispite, şi de aceea nu se afundă de dînsele. Tot aşa, şi cînd 
s-a făcut potopul acela vechi peste toată lumea, munţii şi dealurile înalte 
s-au acoperit de apă, dar nu cu atita lesnire şi puhoi ca şesurile şi dealurile 
mai joase. De aceea a zis şi Pavel: „credinţa voastră creşte foarte”, adică nu 
doar: „creşte”, ca să arate covîrşirea înălţimii credinţei Tesalonicenilor. 


şi se înmulțeşte dragostea fiecăruia dintre voi faţă de toţi ceilaiţi, 


Vezi, frate, cît de fierbinte dragoste trebuie să aibă Creştinii?! Căci ei nu 
se cuvine a-l iubi pe un frate, iar pe altul nu, ci trebuie a avea aceeaşi dragoste 
către toţi fraţii lor. Căci, cînd Creştinii îi iubesc numai pe unii fraţi ai lor, nu 
pe toţi, aceasta nu este dragoste adevărată şi după Dumnezeu, ci mai ales este 
dezbinare şi despărţire. Căci — dacă tu, Creştine, îi iubeşti pentru Dumnezeu 
pe fraţii tăi — iubeşte-i pe toţi, nu doar pe unii, căci şi Dumnezeu, pentru Care 


' Zavistia este invidia amestecată cu ură pentru cel invidiat. (n. 7.) 

“Pentru aceasta a zis înțeleptul Fotie: „Dacă trebuie a mulţumi pentru isprăvile făcute 
de alţii, ce vor pălimi aceia care-i zavistuiesc pe cei ce le ispitesc?” (n. aur.) 

” [arăşi Fotie zice că aici se cuvine a înțelege aşa: Sîntem datori a-l mulţumi mult lui 
Dumnezeu totdeauna, precum se cuvine Celui ce dă mari daruri. (n. aut.) 

îi iubeşti, nu este Dumnezeu numai al unora, ci este al tuturor oamenilor. lar 
dacă tu îi iubeşti numai pe unii, iar pe alţii nu, să ştii că această dragoste a ta 
este prieteşug omenesc, iar nu iubire dumnezeiască. Şi vezi — o, cititorule! — 
că unirea Creştinilor prin dragoste foloseşte foarte mult întru a suferi neca- 
zurile, căci îi face a se mîngilia unii pe alţii şi a le socoti mai mici. 


3. încît noi înşine ne lăudăm întru voi în bisericile lui Dumnezeu 


În cea dintii epistolă către ei, Apostolul le zicea Tesalonicenilor acestea: 
Atita ştiu toţi faptele cele bune şi isprăvile voastre, încât nu mai e nevoie a 
le spune noi către dînşii. Atunci, cum zice aici că se laudă pentru ei în toa- 
te bisericile Creştinilor? Dezlegarea nedumeririi acesteia este arătată din 
însăşi zicerea Apostolului, căci nu a zis: „îi învăţăm pe ceilalţi pentru voi”, 
ci: „ne lăudăm”. Deci — zice — dacă noi mulţumim lui Dumnezeu şi ne lă- 
udăm către oameni pentru voi, cu cît mai mult se cuvine a face aceasta voi 
înşivă? Adică: Fraţii mei, cu cît mai mult se cuvine ca să-l mulţumiţi voi 
lui Dumnezeu, şi să vă lăudaţi întru necazurile pe care le pătimiţi, şi să nu 
vă întristaţi pentru dînsele şi să nu cîrtiţi? 


pentru răbdarea voastră, şi pentru credinţa şi necazurile pe care le 
suferiţi 


Cu aceste cuvinte, Pavel arată că Tesalonicenii se ispiteau şi se necăjeau 
de mulţi ani, fiindcă răbdarea nu se cearcă [,„probează”, n. m.] dacă e în- 
credinţată şi adevărată în două-trei zile, ci în vreme îndelungată. Şi răbda- 
re este a suferi cineva cu mulţumire înainte de a dobîndi făgăduinţele de la 
Dumnezeu. lar aici, Pavel arată marea răbdare a Tesalonicenilor care su- 
feriseră goane şi necazuri. Căci ei, vieţuind împreună cu vrăjmaşii cei ne- 
împăcaţi ai credinţei, care erau chiar Evreii cei de o seminţie cu dînşii, tre- 


!Pentru aceasta mărturisesc şi dumnezeieştii Prooroci că dumnezeieştile daruri şi ce- 
reştile bunătăţi se dau oarecum ca o plată a răbdării celor ce rabdă. Căci Isaia zice: „lar 
i ce rabdă pentru Dumnezeu vor primi tărie, şi se vor într-aripa ca nişte vulturi; vor aler- 
Ba, şi nu vor osteni; vor umbla, şi nu vor flămînzi” (capitolul 40:31). Şi David zice: „lar 
cei ce-L aşteaptă pe Domnul, aceia vor moşieni pămîntul” (Psalm 39:9). Şi Sirah zice că- 
tre Dumnezeu pentru aceasta: „Dă plată celor ce Te aşteaptă pe Tine!” (capitolul 37:16). 
Drept aceea, fraţii mei Creştini, deşi Domnul nu ne dă ceca ce-l cerem şi nu ne slobozeşie 
lie îndată, trebuie să-L aşteptăm, şi El va veni spre ajutorul nostru mai curind. Aşa 
ne adeverează Solomon, zicînd: „Aşteaptă-L. pe Domnul ca să-ţi ajute ție” (Pilde 8:12), 
Vacum zice: „De va lipsi (Domnul adică), aşteaptă-L pe EI, căci va veni şi nu va ză- 
(capitolul 2:3). (n. aur.) 


buiau să aibă credinţă statornică, mai ales că pătimeau acestea la începutuj 
propovăduirii şi în vremea cînd erau săraci şi scăpătaţi. De aceea, trebuie a 
se ruşina de aceşti Tesaloniceni unii Creştini săraci ai vremi acesteia care. 
pentru puţin ajutor şi apărare de la necredincioşi şi eretici, îşi schimbă, tică- 
loşii, credinţa şi dreapta lor slăvire, şi se fac — vai! — necredincioşi şi eretici 
şi, pentru o îndulcire vremelnică, primesc, ticăloşii, o osîndire veşnică. 


5. spre dovada dreptei judecăţi a lui Dumnezeu, pentru a vă învredni. 
ci voi împărăției Sale, 


Cu cele zise mai sus, dumnezeiescul Pavel i-a mîngiiat pe întristaţii Te- 
saloniceni, mai ales zicînd: Mulţumim lui Dumnezeu şi ne lăudăm pentru 
voi. lar acum îi mîngiie chiar mai cu osebire, căci le zice că au să se slo- 
boadă de cele necăjitoare, iar cei ce îi necăjesc au să fie pedepsiţi de Dum- 
nezeu, acestea fiind cele ce tot omul necăjit doreşte să audă. lar înţelegerea 
cuvîntului este astfel: Voi, fraţilor, suferiţi necazurile ca să se arate dreapta 
judecată a lui Dumnezeu, aşadar ca să vă învredniciţi împărăției cerurilor. 
Căci, cînd vă va încununa Dumnezeu pe voi, cei necăjiţi, şi îi va pedepsi pe 
cei ce vă necăjesc, atunci se va vedea dreapta Lui judecată. Şi aceasta este 
încă o mare mîngiliere, a le spune Pavel că nu se vor încununa de Dumne- 
zeu numai în dar, ci şi cu dreptate, avînd împărăţia Lui oarecum ca o răs- 
plătire a ostenelilor şi a sudorilor lor.' 


pentru care pătimiţi. 


Zice: Fraţii mei, voi pătimiţi nu pentru că cei ce vă necăjesc sînt mai 
putemici decît voi, ci fiindcă voi, din necazurile şi ispitele acestea, cîşti- 
paţi împărăţia cerurilor. De aceea, este nevoie a face negustoria aceasta cu 
osteneli şi cu necazuri, iar nu cu odihnă şi fără osteneală, fiindcă prin mul- 
te necazuri trebuie să intrăm noi întru împărăţia cerurilor (Fapte 14:22) - 
precum a zis acelaşi Apostol în altă parte. 


6. De vreme ce drepl este la Dumnezeu a răsplăti necaz celor ce vă 
necăjesc, 
7. iar vouă, celor necăjiţi, odihnă, 


Aici, acest „de vreme” nu este stînjenitor, adică nu însemnează stîn- 
jenire şi îndoială, ci este mai mult adeveritor, adică însemnează adeveri- 


' Despre aceasta, vezi la subînsemnarea zicerii „deci mi se păstrează cununa dreptăţii” 
(2 Timotei 4:8), unde vorbim mai pe larg. (n. aur.) 

re, în loc de: „fiindcă drept este la Dumnezeu”. Căci, dacă la oameni este 
drept a-i pedepsi pe cei răi şi a-i încununa pe cei buni, cu mult mai vîrtos 
este drept a face aceasta prea-dreptul Dumnezeu. Vorbind unii cu alţii, şi 
noi obişnuim a zice că, dacă Dumnezeu îi urăşte pe cei răi şi ocîrmuieşte 
|ucrurile cu purtarea Sa de grijă, ne greşit va izbîndi asupra lor. Aşa zice şi 
Pavel aici, după acest obicei obştesc; Este drept a răsplăti necaz celor ce 
necăjesc, şi odihnă celor necăjiţi — urmînd apoi a zice cineva: De vreme ce 
aceasta este cu dreptate, atunci Dumnezeu va da necaz celor răi şi odihnă 
celor îmbunătăţiţi.! Însă necazurile pe care le pătimesc Creştinii de la cei 
necredincioşi sînt vremelnice, dar necazurile şi pedepsele pe care au să le 
ia necredincioşii de la Dumnezeu nu sînt aşa, nu! — ci acelea vor fi veşnice 
şi nesfîrşite. Tot la fel, odihnele pe care au să le dobiîndească de la Dum- 
nezeu Creştinii nu sînt vremelnice, precum sînt necazurile pe care le păti- 
mesc acum, ci acelea vor fi veşnice şi nesfirşite. 


împreună cu noi, întru arătarea Domnului lisus din cer, împreună cu 
Îngerii puterii Sale, 


Iată, aici, Apostolul aduce şi altă mîngiiere Tesalonicenilor, anume că 
vor fi părtaşi ai cununilor împreună cu însuşi Pavel, cel ce a isprăvit atît de 
multe lucruri minunate. lar „arătare” a Domnului numeşte a doua venire a 
Lui, mîngîindu-i şi prin aceasta pe Tesaloniceni, căci zice: Acum, Hristos 
este ascuns, însă nu vă întristaţi de aceasta, căci negreşit Se va arăta cu stă- 
pînire, ca Dumnezeu şi Stăpîn. Căci va veni din cer, care este apropiat al lui 
Dumnezeu, după Isaia, ce zice: „Cerul Îmi este scaun, şi pămîntul aştenut 
picioarelor Mele” (capitolul 66:1). Şi va veni întovărăşit de Îngeri înfrico- 
şaţi, fiindcă aceştia sînt „Îngerii puterii”, adică puternici. Drept aceea — zice 
— pentru ce voi, Creştinii, să obosiţi de întristare, de vreme ce avem un ast- 
fel de Stăpîn mare şi întricoşat, ai Cărui slujitori sînt Îngerii puterii? Deci 
îiaţi-vă, fraţii mei, căci cei ce vă necăjesc şi vă fac rău acum vor primi 
it izbîndire şi pedeapsă de la Dumnezeu, şi nu vor scăpa de aceasta. 


văpaia focului izbîndind celor ce nu-L cunosc pe Dumnezeu şi 
cultă evanghelia? Domnului lisus. 


codorit zice într-o unire că acest „de vreme ce” este adeveritor, iar nu de stinje- 
ndoială. „Căci şi noi — zice — obişnuim a spune, înlărindu-ne: «de este aceea 
precum şi este».” (ri. aut.) a 
cris cu literă mică, nu e vorba de vreo carte a Evangheliei, ci de buna-vestire 
Oamenilor prin lisus Hristos. (n. n.) 


Mai sus, Apostolul le-a zis Tesalonicenilor că Dumnezeu va izbîndi ce. 
lor care îi necăjeau şi le făceau rău, iar acum zice cuprinzător că EI va iz. 
bindi tuturor acelora care nu-L cunosc şi nu cred în adevăratul Dumnezeu. 
Şi prea-înţelepţeşte pune o pricină, zicînd că izbînda lui Dumnezeu se va 
face asupra tuturor necredincioşilor şi necinstitorilor de Dumnezeu cu ade- 
vărat, zicînd: Căci — chiar dacă Dumnezeu nu ar izbîndi necredincioşilor 
Săi vrăjmaşi pentru noi, fiindcă ne necăjesc şi ne fac rău — le va izbindi 
însă pentru Sine-Şi negreşit, fiindcă nu ascultă propovăduirea evangheliei 
Lui. Cu acest cuvînt, Apostolul îi încredinţează pe Tesaloniceni că negrăit 
se vor osîndi de către Domnul necinstitorii Lui. lar cu cuvîntul zis mai sus, 
anume că, pentru dragostea, cinstea şi slava Tesalonicenilor, Dumnezeu va 
da necaz şi munci necredincioşilor ce-i necăjesc, îi mîngâie iarăşi pe aceş- 
tia. Şi vezi, iubitule, că, dacă Dumnezeu îi osîndeşte pe aceia care doar nu 
ascultă evanghelia Lui, cu mult mai vîrtos îi va osîndi pe aceia care nu nu- 
mai că nu ascultă evanghelia, dar îi opresc şi pe alţii să o asculte, cum erau 
cei care-i necăjeau pe Tesaloniceni. lar zicerea „în focul văpăii” se uneşte 
fie cu cea următoare, la genitiv-dativ!, aşa: „în văpaia focului dînd izbîn- 
dire celor necredincioşi şi nesupuşi”; fie se uneşte cu cea zisă mai înainte, 
adică: „întru arătarea Domnului lisus, care se va face în focul văpăii”?, pre- 
cum mărturiseşte şi David, zicînd: „Foc înaintea Lui va merge şi va arde 
împrejur pe vrăjmaşii Lui” (Psalm 96:3). Şi Daniil zice: „Rîu de foc trecea 
înaintea Lui” (capitolul 7:10). Şi vezi — o, cititorule! — cum a zis Pavel: „în 
foc”, nu luminînd, ci arzînd numai. Fiindcă focul doar are să-i ardă pe cei 
păcătoşi, fără să-i lumineze însă; iar pe cei drepţi, cu totul dimpotrivă, adi- 
că doar îi va lumina, dar nu îi va arde? 


9. Ei vor lua ca osîndă pieirea veşnică 


' Caz gramatical al substantivului. (n. n.) 

? Dar alcătuirea şi înţelegerea pricinii se îndreptează şi aşa cum se află. Căci zicerea 
„în focul văpăii” se uneşte cu zicerea „Domnul lisus dînd izbîndă”, fiindcă în foc de vă- 
paie va da Domnul izbîndă celor ce nu-L cunosc pe Dumnezeu. (n. aul.) 

3 Tîlcuind acea zicere psalmică: „Glasul Domnului, cel ce taie para focului” (Psa/m 
40:28), aşa zice şi marele Vasilie: „Socotesc că prin glasul Domnului se taie focul cel gătil 
spre munca diavolului şi a îngerilor lui. Şi, de vreme ce în foc sînt două puteri, una arzătoa- 
re şi una luminătoare, lucrarea cea iule şi arzătoare a focului le rămîne celor vrednici de ar- 
dere, iar cea luminătoare şi strălucitoare se va sorti sirălucirii celor ce se veselesc. Deci gla- 
sul Domnului taie şi împarte para focului, care, ca neluminătoare, este focul muncii, iar ca 
nearzătoare e lumina odihnei ” Însemnează însă că cei fericiţi vor dobîndi nu numai lumina 
aceasta zidită — de care zice aici marele Vasilie =, ci şi lumina cea nezidită a Dumnezeirii. 
aceea ce îi va face fericiţi. (n. aur.) 

Unde este acum ereticul Orighen şi următorii lui, care băsmesc că mun- 
ca |iadului | are sfîrşit? Să-l audă acum pe Pavel cum spune aici că munca 
e „veşnică”, adică nesfirşită, urmînd cuvîntului Domnului, Care zice că- 
tre cei păcătoşi: „Duceţi-vă de la Mine, blestemaţilor, în focul cel veşnic!” 
(Matei 25:4). Atunci cum socotiți voi, origheniştii, că munca cea veşnică 
e vremelnică? 


de la faţa Domnului şi de la slava tăriei Lui, 


Cu aceste cuvinte, Apostolul arată lesnirea cu care-i va osîndi Dom- 
nul pe necinstitorii de Dumnezeu, adică pe păgîni, zicînd: E destul numai 
a Se arăta Domnul, şi îndată toţi necredincioşii se vor osîndi în muncă. Şi 
- zice — doar faţa Domnului şi arătarea Lui le va fi lumină şi fericire ce- 
lor bine-cinstitori de Dumnezeu şi drepţilor, iar păgînilor şi păcătoşilor le 
va fi întuneric şi muncă. Fiindcă Domnul nu va mai veni ca un om simplu, 
ci cu slavă mare şi cu putere, ca Dumnezeu; şi nici slava Lui nu va fi fără 
putere, nici puterea Lui fără de slavă. Cum am zice, Hristos va veni ca un 
împărat puternic şi Dumnezeu slăvit, precum EI Însuşi a zis mai înainte; 
„Atunci ÎI vor vedea pe Fiul omului venind pe norii cerului cu putere şi cu 
slavă multă” (Marei 24:30). 


10. cînd va veni să Se slăvească întru sfinţii Săi 


Domnul — zice — va veni să Se slăvească întru sfinţii Săi, drepţii Creştini. 
Fiindcă slavă a lui Hristos va fi a vedea necredincioşii şi nesupuşii de acum 
că acei Creştini pe care acum îi bat şi îi necinstesc sînt slăviţi în ziua Jude- 
căţii, de vreme ce slava pe care o va da atunci Hristos Creştinilor va fi şi 
slavă a Sa. Căci — aşa cum Creştinii sînt bogăţie şi avuţie a lui Hristos, pen- 
tru care se şi numesc „norod ales” a! Său, cum zice Pavel: „Care S-a dat pe 
Sine pentru noi, ca să ne aleagă norod ales al Lui” (Tit 2: 14) — tot astfel va fi 
slavă a lui Hristos Însuşi a dobindi Creştinii bunătăţile Lui cele viitoare. 


>, i a Se minuna întru toţi cei ce au crezut 


Domnul va veni ca să Se „minuneze întru toţi cei ce au crezut”, adică 
toţi Creştinii care au crezut într-Însul, fiindcă prepoziţia „întru” se în- 


după Icumenie — Domnul Se va slăvi atunci înuru sfinţi fiindcă aceştia ÎI vor slăvi 
şezînd întru părinteasca slavă ca Dumnezeu şi Judecător al tuturor. Sau, Domnul 
întru sfinţii Săi pentru că sfinții îi vor face pe Îngeri să-L. slăvească pe Dumne- 
aceştia de cîle daruri şi de cîlă slavă i-a învrednicit El pe oamenii cei pămin- 


ţelege aici în loc de „prin”. Căci, cînd Hristos îi va învrednici pe Creştin;i 
cei jalnici în viaţa aceasta şi goniţi de către toate neamurile necredincioa. 
se, cînd îi va învrednici — zic — de atita strălucire şi slavă a Sa, atunci Se va 
arăta Slăvit şi se va cunoaşte că mare este puterea Lui. Aceasta se înţelege 
încă şi altfel: Cînd Creştinii se vor înfăţişa cu slavă în ziua Judecăţii — ace 
ia care au pătimit atitea rele ca să se lepede de credinţa lor, şi nu s-au lepă- 
dat — atunci Se va arăta Domnul minunat şi slăvit întru dînşii, precum este 
scris: „Minunat este Dumnezeu întru sfinţii Săi” (Psalm 67:38); şi iarăşi: 
„Minunate a făcut Domnul sfinţilor celor din pămîntul Lui” (Psalm 75:2). 


(că s-a crezut mărturia noastră pentru voi) în ziua aceea. 


Zice: Dumnezeu va fi minunat în ziua Judecăţii, pentru că propovădui- 
rea noastră, a Apostolilor (căci pe aceasta o numeşte mărturie), s-a crezut 
de către voi, şi astfel v-aţi făcut vrednici de a moşteni bunătăţile ce se vor 
da atunci Creştinilor credincioşi şi drepţi. Şi bine a zis: „în ziua aceea”, 
de vreme ce atunci se va vedea cu adevărat care sînt adevărații Creştini, fi- 
indcă acum mulţi se făţărnicesc a fi credincioşi şi zic că sînt Creştini, dar 
atunci se vor arăta cîţi au fost Creştini şi cu fapta, păzind adică nu numai 
credinţa, ci şi poruncile Domnului. Pentru aceasta zice şi înțeleptul Sirah: 
„Mai înainte de sfîrşit, să nu fericiţi pe nimeni!” (Sirah 11:28). 


11. Pentru aceasta ne şi rugăm totdeauna pentru voi, să vă învredni- 
cească Dumnezeul nostru de chemarea Sa 


Cum? Nu erau chemaţi Tesalonicenii de Dumnezeu? Pentru ce zice Pa- 
vel aici să-i învrednicească de chemarea Sa? Cu adevărat, erau chemaţi! 
Dar Apostolul nu vorbeşte aici despre chemarea dintîi, aceea a dumnezeies- 
cului dar, căci mulţi sînt chemaţi după aceea, precum a zis Domnul: „Mulţi 
sînt chemaţi, dar puţini aleşi” (Matei 20:16). Fiindcă şi cel ce purta haine 
întinate s-a chemat la nuntă, dar a fost trimis în întunericul cel mai din afară 
(Matei 22:11). La fel, şi cele cinci fecioare nebune s-au chemat de Dumne- 
zeu, dar nu au intrat în cămara de nuntă (Marei 25:12). Deci Pavel numeşte 
aici „chemare” pe aceea adeverită prin faptele bune?, precum şi adevărata 

' Întru un glas cu sfinţitul Teofilact, şi fericitul Teodorit uneşte zicerea „în ziua aceea” 


cu zicerea de mai sus, adică: „a Se slăvi întru toţi cei ce au crezut”, iar nu cu zicerea „Că 
s-a adeverit mărturia noastră pentru voi”. (n. aut.) 


2 În altă parte, Pavel a numit „chemarea” aceasta „chemare sfîntă”, zicînd: „Aceluia 
ce ne-a mîntuit şi ne-a chemat cu chemare sfîntă” (2 Timotei 1:9). lar care este chemarea 


RR 


credinţă este aceea adeverită prin faptele bune, fiindcă - după lacov „fratele 


Domnului” — „fără fapte, credinţa este moartă” (Iacov 2:20). 


şi să plinească toată bunăvoința bunătăţii 


Zice: Aceasta numesc eu „chemare a lui Dumnezeu”, a se împlini la voi, 
Creştinii, toată bună-voinţa lui Dumnezeu, adică toată plăcerea şi voia Lui 
cea dintii şi cu de-adinsul!, ca să faceţi tot binele şi să fiţi desăvîrşiţi pre- 
cum vă voieşte EI, fără a lipsi de la voi vreo faptă bună. Cu aceste cuvin- 
te, Apostolul smereşte cugetarea Tesalonicenilor, ca ei să nu se mîndreas- 
că întru multele laude pe care le-au primit, căci Pavel arată aici că nu erau 


încă desăvîrşiţi. 


şi lucrul credinţei întru putere, 


Zice: Fraţilor, Dumnezeu vă va da deplina răbdare a goanelor. Cum şi în 
ce chip? Întru putere, adică împuternicindu-vă şi întărindu-vă în credinţă. 
Fiindcă răbdarea este lucru şi ispravă a credinţei, încît cel ce nu are răbdare 
arată că nu are nici lucrul şi isprava credinţei. 


12. ca să se slăvească numele Domnului nostru lisus Hristos întru 
voi, şi voi întru dînsul, 


Zice: Fraţilor, dacă se vor face întru voi cele zise mai sus, întru voi se 
va slăvi numele Domnului în viaţa aceasta. Căci, cînd vor vedea oamenii 
că suferiţi toate ispitele şi necazurile pentru dragostea Stăpinului Hristos, 
negreşit această răbdare a voastră va fi slavă a numelui lui Hristos. Căci 
oamenii se vor îndemna a zice că Hristos este atit de bun, încît Creştinii, 
robii Lui, pătimesc şi mor pentru numele Lui; şi atît de puternic, încit, pe 
Creştinii ce cred într-Însul, îi împuterniceşte spre a suferi atîtea necazuri 
bucurie şi cu mărime de sufiet. Şi zice: Ci şi voi, Creştinilor, vă veţi slă- 
ru numele lui Hristos, fiindcă v-aţi aflat atît de credincioşi, încit a su- 
relele pentru numele Stăpînului nostru Hristos; căci slava robului 


ezi la subînsemnarea zicerii acesteia: „ca să nu primiţi darul lui Dumnezeu în 
orinteni 6: 1). Astfel încîl, din aceste cuvinie, se trage încheierea că două sînt 
a dintii şi cea adeverită prin fapte: cea dintii este toată a dumnezeiescului 
este şi a alegerii şi a faptei noastre bune. (n, aut.) 

i Dumnezeu cea întii povăţuitoare (adică a se mintui tot omul) se zice „bu- 
zi la subînsemnarea zicerii: „spre a cerca voi care este voia cea bună, bine 
ăvîrşită a lui Dumnezeu” (Romani 12:2). (n. aut.) 


SFÎNTUL TEOFILACT, ARHIEPISCOPUL BULGARIEI 


este a fi credincios stăpînului său. Aceasta se înţelege şi altfel, adică: pe. 
cazul cel mare pentru Hristos este slavă pentru că îi face mai străluciți pe 
Creştinii care se necăjesc pentru Dînsul; şi, cu cît se dau mai mult ispiteloy 
şi morţii, pe atit ei se arată a fi mai presus de ispite şi de moarte. 


după darul Dumnezeului nostru şi al Domnului lisus Hristos. 


Zice: Şi aceasta este ispravă şi dar al lui Dumnezeu — anume a Se slăvi 
EI întru noi, şi noi întru El — iar nu ispravă şi faptă bună a noastră. Fiindcă 
Dumnezeu Se slăveşte întru noi pentru că noi Îl cinstim pe E! mai întfi de 
toate, ca pe cel mai dulce şi mai presus de toate; iar noi, la rîndul nostru, 


ne slăvim întru Dumnezeu, căci luăm de la Dînsul putere să răbdăm toate 
ispitele cu mulţumire. 


CAPITOLUL II 


]. Şi vă rugăm pe voi, fraţilor, să nu vă clătinaţi degrabă din min- 
fe pentru venirea Domnului nostru lisus Hristos şi pentru adunarea 
noastră la Dinsul, 


Pavel nu arată cînd se va face venirea Domnului şi totodată învierea din 
morţi, dar învaţă aici că venirea lui Hristos şi învierea nu era atunci. Căci, pre- 
cum am zis la pricina epistolei acesteia, erau oarecari amăgitori şi înşelători în 
Tesalonic care ziceau că atunci era vremea sfirşitului a toată lumea şi a venirii 
Domnului. Şi nu este puţină mîngiiere a spune Pavel aici că toţi drepţi Creş- 
tini se vor aduna cu Hristos şi că vor fi totdeauna împreună cu El, precum a 
zis în întîia epistolă către Tesaloniceni (capitolul 4:17). Căci şi Domnul a zis: 
„Unde va fi stîrvul, acolo se vor aduna şi vulturii” (Marei 24:28); şi iarăşi: 
„Şi-i va trimite pe Îngerii Săi, şi-i vor aduna pe cei aleşi ai Săi dintru cele pa- 
tru vînturi , de la o margine a cerurilor pînă la alta” (Marei 24:31). Căci, în- 
dată ce se vor scula drepţii Creştini, vor fi răpiți de nori şi se vor aduna lîngă 
Hristos şi vor rămîne totdeauna împreună cu EI, fiindcă aceasta însemnează 
zicerea „şi adunarea noastră cu Dinsul”. Deci zice: O, fraţilor Tesaloniceni! 
- ce vă rugăm? Să nu vă clătinaţi şi să nu vă abateţi nicidecum din minte, 
adică din dreapta-cugetare şi din socoteala pe care o aveţi pînă acum, 


2. şi să nu vă tulburaţi — nici prin Duhul, 


Adică: Fraţilor, vă rugăm să nu vă tulburaţi prin vreo proorocie. Căci 
amăgitorii aceia, făţărnicindu-se că sînt prooroci, îi amăgeau pe Creştini, 
zicînd că atunci era vremea venirii lui Hristos. 


nici prin cuvînt, 


Adică: Fraţilor, să nu vă tulburaţi prin vreo învăţătură ce se face prin 
Viu grai! 


nici prin scrisoare pornită ca de la noi, 


Zice: Să nu vă tulburaţi nici dacă vor plăsmui scrisori, zicînd că ar fi 
e de către mine, Pavel. Căci aceia sînt amăgitori şi mincinoşi şi vor 
ŞI întărească cuvintele cu minciuna. 


d că ziua Domnului a şi sosit. 


Zice: Fraţilor, nu vă tulburaţi că ar fi sosit ziua Domnului, adică veni- 
rea lui Hristos. 


3. Să nu vă amăgească cineva în nici un chip! 


Nimeni — zice — să nu vă amăgească pe voi că acum ar fi vremea venirii 
lui Hristos, măcar şi prooroc sau învăţător de s-ar socoti acela, măcar şi de 
ar zice: Eu am scris aceasta! 


Căci, de nu va veni mai întii apostasia şi de nu se va descoperi mai în- 
tîi omul păcatului, fiul pierzării, 


Zice: Venirea Domnului nu se va face dacă nu va veni mai întîi aposta- 
sia, adică Antihrist. Şi l-a numit pe acesta „apostasie” fiindcă el este însăşi 
lepădarea, căci are să apostazieze, adică are să depărteze de la Hristos pe 
atît de mulţi, încît, de ar fi cu putinţă, să-i depărteze şi pe cei aleşi. La fel, 
l-a numit pe Antihrist încă şi „om al păcatului”, pentru că el nu numai că 
are să facă tot păcatul, ci şi pe ceilalţi are să-i arunce în păcat. Tot astfel, îl 
numeşte pe Antihrist încă şi „fiu al pierzării”, pentru că şi el însuşi are să 
piară, dar şi pe mulţi îi va pierde. Dar cine este acesta? Oare Satana? Ba! — 
ci este un om! care va fi îmbrăcat cu toată lucrarea Satanei. 


4. potrivnicul, care se va înălța mai presus de tot ce Se zice sau Se cin- 
steşte ca Dumnezeu, 


Zice: Antihrist îi va aduce pe oameni la politeism? şi la slujirea la idoli 
— ce-i va pierde pe toţi zeii şi cinstirile lor, adică pe idoli — şi numai pe si- 
ne-şi are să se propovăduiască drept „Dumnezeu” 2 


încît să şadă el în Biserica lui Dumnezeu ca Dumnezeu, 


!Şi Severian zice încă despre Antihrist: „Salana vine întru om în înlregime după urma- 
rea Mîntuitorului.” Iar Teodorit zice aşa: „L-a numit «omul păcatului» fiindcă va fi om cu 
firea, primind însă întru sine toată lucrarea diavolului.” Şi, mai jos, zice: „Căci vrăjmaşul 
diavol va urmări firea oamenilor, adică înomenirea Mîntuitorului nostru Dumnezeu. ŞI, 
precum Mintuitorul a lucrat mînluirea noastră luînd firea omenească, lot aşa acela, ale- 
gînd un om puternic a primi toată lucrarea lui, prin acela se va ispiti să-i amăgească pe loți 
oamenii, numindu-se pe sine «Hristos» şi «Dumnezeu» şi vădind minciuna celor ce se nu- 
mesc «dumnezei», minciună pe care el o întărea în vremile trecute.” (n. aut.) 

? Slujirea multor zei, păgînism. (n. aut.) 

3 Chiar aşa a zis şi Teodori! tîlcuind zicerea aceasta. (n. aut.) 

Zice: Antihrist are să şadă nu numai în biserica lui Dumnezeu ce este în 
Jerusalim, ci şi în fiecare biserică şi locaş al lui Dumnezeu. 


arătîndu-se pe sine-şi că este Dumnezeu. 


Nu a zis că Antihrist doar are să spună că este Dumnezeu, ci va arăta lu- 


cruri şi semne mari, silindu-se să le dovedească tuturor, în chip amăgitor, 
că este chiar Dumnezeu. 


5, Nu vă aduceţi aminte că vă spuneam acestea chiar pe cînd mă 
aflam la voi? 


Din aceste cuvinte, se arată că fericitul Pavel a predat prin viu glas, ne- 
scrise, multe şi mari lucruri ucenicilor săi Creştini. De asemenea, aici se 
face arătat că era nevoie a le zice adesea Creştinilor acele cuvinte pe care 
le mai spusese şi înainte, adăpîndu-i iarăşi cu aceleaşi învățături, Căci Te- 
salonicenii, care auziseră cuvintele acestea de la Apostolul Pavei cînd el 


' far Teodoril zice: „«Locaş al lui Dumnezeu» a numit toate bisericile, întru care [An- 
tihristul] va răpi şederea înainte |«arhicria» (cine aude, acela să priceapă!), n. mm.], ispitin- 
du-se a se arăta pe sine-şi Dumnezeu.” Şi dumnezeiescul Daniil a spus dinainte acestea: 
„Şi nu va lua aminte la dumnezeii părinţilor lui (...) şi nu va băga în seamă nici un alt dum- 
nezeu, căci el se va ridica deasupra luturor” (Daniil 11:37), în loc de: „se va numi pe sine 
«dumnezeu tare»”. O, cititorule! — însemnează la cuvintele acestea ale Apostolului două 
lucruri: 1) Dumnezeiescul Apostol, zicînd aici mai cu deosebire despre cel ce se numeş- 
le „Antihrist” că „se va descoperi omul păcatului, fiul pierzării”, arată că Antihrist este un 
om anume, precum zic şi tîlcuitorii lui Pavel, iar nu un ncam întreg de oameni, o împărăție. 
Aşadar, în zadar şi în deşert zic unii că Antihrist cel mult-vestit este cutare neam şi împă- 
răție, adică mulţi oameni. Cum pot [i doi inşi acel singur şi unul Antihrist propovăduit aici 
de marele Pavel? Cum poate fi unul mai mulţi şi chiar foarte mulţi? Aceasta este o zicere 
prea-arătat împolrivnică întru sine, şi neîntărită şi răsturnată de sinc însăşi, cu neputintă a 
se învoi şi a se adeveri, nu numai despre toate făpturile ce se află pretutindeni, ci şi despre 
oameni şi despre Însuşi Ziditorul tuturor, a Cărui putere se propovăduieşte nemărginită, 
precum taţi metafizicii [„filosofii”. n. m.] şi toți teologii mărturisesc cu o singură gură. Căci 
nici chiar Dumnezeu nu poale face din una două sau mai multe. 2) Aici, dumnezeiescul 
postol zice că Antihrist are să se arate ca Dumnezeu, iar sfinţiţii tîlcuitori zic că are să se 
ă pe sine „Dumnezeu”. lar cei de mai sus, zicînd că mult-vestitul Antihrist este 
şi o împărăție, vorbesc învederat în deşert şi mint, căci nu se zice că el s-ar numi 
ei”, mai multe neamuri. Şi — precum se vede - aceia s-au răpit |bag seamă] mai 
ceruri, şi au văzut, şi au auzit şi li s-au descoperit priviri şi auzuri mai tainice şi 
alte decît Apostolului Pavel! De aceea |pasămite| nu vor să vadă şi să audă aceste 
lui, prin care arată cine va fi acela care se va numi „Antihrist” îndeosebi. Şi am 
dcă, îndeobşte, toți cei ce se pun împotriva evangheliei lui Hristos se numesc 
li» — căci zice: „Şi acum mulţi antihrişti s-au făcut” (1 Joan 2:18) — adică înain- 
i sau închipuitori ai lui Antihrist, însă nu chiar însuşi acel Antihrist. (n. aut.) 


se afla în Tesalonic, aveau nevoie a le auzi iarăşi prin Scrisoarea aceasta 
ca să se întărească în inima lor. Căci zice: Fraţilor, nu vă spun vreun lucru 
nou şi de mirare, nu! — ci tot ceea ce vă ziceam şi altă dată. Şi Apostoluj 
face cuvîntul ruşinător. întrebînd: Nu vă aduceţi aminte cum vă spuneam 
acestea? Le-aţi uitat degrabă? 


6. Şi acum ştiţi ce-l opreşte să se descopere la vremea sa. 


Ce opreşte, ce ţine şi împiedică venirea lui Antihrist? Unii (dintre care 
Severian) zic că este darul Sfîntului Duh care-l ţine şi-l opreşte pe Antihrist 
ca să nu vină încă, iar cînd acest dar se va împuţina mult şi se va ridica din 
mijloc, atunci va veni şi Antihrist. lar alţii (cu care împreună-glăsuieşte şi 
marele loan Hrisostom) zic că [piedica] este împărăţia Romanilor. Căci, 
dacă nu se va strica împărăţia Romanilor, Antihrist nu află vreme şi slo- 
bozenie să facă ceea ce voieşte. De aceea, Pavel grăieşte umbrit şi nu zice 
arătat că Antihrist are să vină după împărăţia Romanilor, căci nu voia a lua 
asupra sa vrăjmăşii zadarnice şi primejdii nefolositoare. Căci, dacă ar fi zis 
arătat că împărăţia Romanilor se va dobori puţin mai în urmă, împăratul 
Romei l-ar fi pierdut îndată, ca pe un om pricinuitor de stricăciune. Şi, îm- 
preună cu dînsul, i-ar fi pierdut şi pe Creştinii ce erau în Roma, zicînd că 
aceia se bucură pentru stricarea şi pierderea împărăției Romanilor şi pentru 
că ar fi spus despre dînsa aceste rele propovăduiri. 

Şi este arătat că Pavel nu numeşte „oprire” darul Sfîntului Duh. Mai 
întîi pentru că, de ar fi fost chiar aşa, nu se cuvenea ca Apostolul să spună 
aceasta nedescoperit şi întunecat, ci luminat şi arătat. lar al doilea că, de 
vreme ce Antihrist s-ar arăta cînd ar lipsi darurile Sfîntului Duh, atunci el 
ar fi trebuit să se arate deja, căci darurile Sfîntului Duh au lipsit din vechi- 
me. Şi vezi — o, cititorule! — că Pavel nu a zis că Antihrist se va arăta „cu- 


rînd”, ci: „la vremea sa”, prin acest cuvînt lăsînd nearătată vremea întru 
care va veni acela. 


' Despre aceasta a zis şi Folie: „«Întru vremea sa», adică va veni atunci cînd i se va în- 
gădui lui vremea cea hotărîtă de Dumnezeu. Căci, de nu ar fi ţinut [de Dumnezeul, |An- 
tihristul] ar veni chiar acum. fiindcă vicleanul [diavol] răcneşte asupra credincioşilor şi 
doreşte răul lor, dar e ţinut şi oprit.” 

lar Teodorit tîlcuieşie zicerea aceasta aşa: „Unii au înţeles că [pe Antihrist| îl opreşte îm- 
părăţia romană, iar alţii că darul Sfîntului Duh. Dar nu e cu putinţă ca darul Sfîntului Duh 
să lipsească desăvîrşit! Căci, dacă am fi lipsiţi de ajutorul duhovnicesc al Duhului, cum am 
mai putea birui meşteşugirile aceluia [ale Antihristului]? [Ca despre] împărăţia romană, pe 
aceasta nu o va moşteni vreo altă împărăție. Căci, prin a patra «fiară», dumnezeiescul Daniil 
a însemnat împărăția romană, şi întru aceasta a răsărit «cornul cel mic» , care închipuie răz- 

Pentru că taina fărădelegii se şi lucrează, 


Apostolul îl numeşte „taină a fărădelegii” pe Nero, fiindcă acesta era 
chip a! lui Antihrist, fiind necurat şi spurcat şi căuta să se spună despre el că 
e Dumnezeu.! Şi Pave! îl numeşte „taină” fiindcă Nero se împotrivea tutu- 
ror zeilor, dar nu în chip arătat şi cu obrăznicie, aşa cum se va împotrivi An- 
tihrist. lar înţelegerea cuvîntului întreg al Apostolului este astfel: mai înain- 
te de a veni vremea lui Antihrist. s-a arătat altul, care nu e mult mai prejos 
întru răutate decît Antihrist însuşi. Aşadar ce e de mirare că Antihrist se află 
de faţă şi acum, însă umbrit şi nedescoperit? lar Pavel a vorbit despre Nero 
fără a-i arăta numele nu pentru că îi era teamă, ci ca să ne arate să nu luăm 
asupră-ne vrăjmăşii şi primejdii fără folos cînd nu e vreo nevoie? 


boiul împotriva sfinţilor, despre care dumnezeiescul Apostol a zis cele de mai înainte. Mi 
se pare că dumnezeiescul Apostol nu a zis nimic altceva decît aceea zisă şi de alţii, pe care 
o socotesc a fi adevărată, anume că Dumnezeul a toate a îngăduit să-l lase pe Antihrist în 
vremea sfîrşitului a toată lumea. Deci hotărîrea lui Dumnezeu îl ţine |pe Antihrist] a nu se 
arăta acum. Şi socotesc - zice Teodorit — că zicerea aceasta are şi allă înţelegere. Căci — 
de vreme ce Apostolul ştia acel cuvint al Domnului. anume că sfîrşitul va fi după ce evan- 
ghelia se va propovădui la toate neamurile — văzînd el |Pavel| că încă stăpînca credinţa în 
idoli, a zis că mai întîi se va pierde puterea slujirii la idoli, şi pretutindeni va străluci mîn- 
tuitoarea propovăduire şi atunci va veni Antihrist, potrivnicul adevărului.” (n, aur.) 

: Primul Roman care s-a numit pe sine-şi „zeu” a fost sodomitul Julius Caesar cel ple- 
şuv („bărbatul tuturor femeilor şi femeia tuturor bărbaţilor din Roma”, cum a zis nu ştiu 
ce prieten de-al lui). Caesar acesta (primul împărat Roman. de la care avem chiar nume- 
le de „Chesar”, iar Slavii pe acela de „ar, dar şi ..cezariana”, operaţia prin care pruncul 
Julius a venit pe lume), acest Caesar — zic — şi-a făcul. primul în Roma, chip cioplit din 
marmură şi templu a! lui însuşi. lar ca Mare Preo! al Romei ce era, se închina de ziua lui 
şi propriei statui. Se mai înţelege ceva din viaţa de zi cu zi a străbunilor noştri Latini”? Ni- 
Mic, cu desăvîrşire! De pildă, care erau legăturile de rudenie dintre Nero, cel pomenit mai 
Sus. şi mama sa de sînge, care îi cra totodată nevastă? Sau dintre Gaius („cel vesel”), zis 

„Caligula” („„Săndăluţă”, dacă mi-aduc aminte bine) şi sora lui de sînge, care de asemenca 
îi era țiitoare. (Ca să nu mai pomenim de calul tînărului împărat, patruped ce era coleg de 

nat cu patricienii vechilor familii romane.) 

anii au mai dat „istoriei” şi încă alţi oameni-zei. De pildă, Augustus („Slăvitul”, de 
em luna cu acelaşi nume, zisă şi „Gustar”). A mai fost o fiară cu chip omenesc — dar 
„ci Machidonean elenizat —, Antioh Epifanie, general moştenitor al lui Alexan- 
5 „Cel Mare”. Acest Antioh (despre care vezi în cărţile Macaveilor) a pingâni! Bise- 

lui Dumnezeu din Ierusalim, silindu-i pe arhiereii Legii să se închine idolilor „Zeus”. 
ra” şi — ultimul pe listă, cu voia dumneavoastră - „Antioh Epifanie”. (n. m.) 
cuind aceasta, Teodorit zice aşa: „Unii au zis că «taină a nelegiuirii» a fost nu- 
căci s-a făcut lucrător al păgînătăţii. Însă eu socotesc că Apostolul a numit aşa 
Ce s-au ivit, căci, prin acelea, diavolul i-a făcut apostaţi (adică i-a depânat de la 
mulţi, |şi Pavel arată astfel] pieirea amăgirii. Şi i-a numit pe aceştia «taină a 
a pe unii ce aveau cursa nelegiuirii ascunsă, în vreme ce Antihristu! îi va de- 
meni de la Dumnezeu în chip învederat. De aceca a şi numit Apostolul venirea 


pînă cînd ceea ce o opreşte acum va lipsi din mijloc. Şi atunci se va 
descoperi cel fără de lege, 


Adică: Antihrist va veni atunci cînd se va ridica din mijloc împărăţia 
Romanilor. Căci, atîta vreme cît ţine frica de împărăţia aceasta, nimeni 
nu se va supune iesne lui Antihrist, iar cînd împărăţia aceasta se va strica. 
Antihrist va năvăli asupra nestăpînirii (anarhiei) şi se va sili să răpească 
stăpînirea oamenilor şi stăpînirea lui Dumnezeu. Căci, precum s-au stri- 
cat împărăţiile ce au fost mai înainte de aceea romană — împărăţia Mezilor 
s-a stricat de cea a Perşilor, cea a Perşilor de a Elinilor şi Machidonenilor, 
iar cea a Elinilor de a Romanilor — tot aşa, împărăţia Romanilor se va stri- 
ca de Antihrist; şi toate acestea sînt povestite cu multă luminare de Daniil 
(Daniil 6). 

Unii însă (printre care şi Teodorit, cum am zis în subînsemnare) înţe- 
leg că „ceea ce-l opreşte” este slujirea la idoli. Căci — zic ei — Antihrist va 
veni atunci cînd va înceta amăgirea ce stăpîneşte lumea şi slujirea de idoli 
se va stinge, cum a zis şi Domnul: „Şi se va propovădui evanghelia aceasta 
a împărăției întru toată lumea, spre mărturie tuturor neamurilor, şi atunci 
va veni sfîrşitul” (Matei 24: 14). Iar alţii (precum Sfîntul Ghenadie al Con- 
stantinopolei şi Teodorit) au înţeles că „ceea ce-l opreşte” e hotărîrea lui 
Dumnezeu. Pentru că — zic ei — cînd se va plini hotărîrea lui Dumnezeu 
care ţine şi opreşte venirea lui Antihrist şi cînd va veni vremea cea rînduită 
de Dumnezeu, atunci se va arăta acela. 

Şi am zis mai sus că alţii (precum e Severian) au înţeles că opritorul e 
Sfintul Duh. Căci, cînd Sfîntul Duh Se va ridica din mijloc şi va lipsi, pen- 
tru multa răutate a oamenilor, atunci va găsi loc să se arate Antihrist. Şi 
aceştia zic că „taina fărădelegii”, adică taina lui Antihrist, a început încă 
din vremea lui Pavel, fiindcă marele vrăjitor Simon şi Nicolae, începăto- 
rii eresurilor, lucrau faptele lui Antihrist. Căci şi Evanghelistul loan a zis: 
„Aţi auzit că Antihrist vine, iar acum mulţi antihrişti s-au făcut” (/ /oan 
2:18); şi iarăşi: „Acesta este Antihrist, care se leapădă de Tatăl şi de Fiul” 
(la fel, 22); şi iar: „Mulţi amăgitori au intrat în lume. Cel care nu mărturi- 
seşte că lisus Hristos a venit în trup e amăgitor şi Antihrist” (2 loan 7). La 
fel, toţi urmaşii lui Simon şi Nicolae — precum au fost Marchion şi Monta- 
nos, care se numeau pe sine-şi „mîngi.ietori”, şi toţi ceilalţi eretici (rău-slu- 
jitori) — urmau faptele lui Antihrist. Însă tu — o, cititorule! — primeşte ca 
mai adevărată tălmăcirea Sfîntului Hrisostom. 


lui «descoperire», căci ceea ce făcea în trecul pe ascuns, pe aceea o va propovădui atunci 
în chip învedera! şi arătat.” (n. au!.) 


96 


8. pe care Domnul lisus îl va topi cu Duhul gurii Sale şi îl va pierde 
cu arătarea venirii Sale. 


Pavel aduce degrabă mîngilierea, zicînd că Domnul îl va pierde pe Anti- 
hrist. Căci — aşa cum focul arde vietăţile cele mici chiar înainte de a veni, 
încă departe fiind — tot astfel şi Stăpînu! Hristos, doar cu porunca Sa, adi- 
că cu suflarea cea plină de Sfîntul Duh, îl va pierde pe Antihrist şi doar cu 


arătarea Sa îl va face nelucrător şi cu totul nemişcat, fiindcă, îndată ce Se 
va arăta, va opri amăgirea şi rătăcirea aceluia. 


9. lar venirea aceluia este după lucrarea lui Satana, 


Cu aceste cuvinte, Apostolul ne învaţă cine va fi Antihristu!, anume că 
va fi un om care îl va avea pe Satana lucrînd într-însul şi printr-însul. 


tot felul de puteri, făcînd semne, şi grozăvii mincinoase, 


Adică Antihristul va arăta tot felul de puteri, dar nu adevărate, ci toate 
faptele lui vor fi spre amăgirea şi înşelăciunea oamenilor care le vor vedea. 
Căci va face semne şi grozăvii mincinoase, care îi vor aduce în minciună şi 
în rătăcire pe cei ce vor lua aminte la ele. Şi Pavel! spune acestea dinainte, 
ca să nu se amăgească oamenii ce se vor afla în vremea lui Antihrist. 


10. întru toată amăgirea nedreptăţii întru cei pieritori, 


Zice: Antihrist se va arăta înfricoşat în toate privinţele şi prin stăpîni- 
Te, şi prin sălbăticia şi neomenia de fiară, şi toate lucrările lui le va face ca 
să-i amăgească şi să-i nedreptăţească pe oameni, oprindu-i şi păgubindu-i 
de mîntuirea lor. Şi — ca să nu se nedumerească cineva, zicînd; Şi pentru 
ce să îngăduie Dumnezeu a veni amăsitorul acela. dacă atiţia oameni au să 
păgubească şi să se vatăme de dînsul? — Pavel răspunde la această ne- 
dumerire, zicînd: să nu te temi de aceasta — o, Creştine! — căci Antihristul 
şi putere, dar nu asupra credincioşilor, a celor aleşi, ci asupra celor 
ioşi şi pieritori, care ar rămîne nesupuşi credinţei şi evangheliei 
chiar dacă nu ar veni Antihrist. 


u că nu au primit dragostea adevărului, ca să se mîntuiască. 
mnul îl va pierde pe Antihrist doar cu cuvintul Său dinainte vesteşie şi Pro- 
„zicînd: „leşi-va toiag din rădăcina lui lesei şi din rădăcină va odrăsli Noure 


i peste El Duhul lui Dumnezeu ” lar mai jos zice: „Şi. cu Duhul prin buzele 
ierde pe cel necinstitor” (Isaia |L:1). (n. aur ) 


- 


Aici, Apostolul Îl numeşte „dragoste a adevărului” pe Hristos. Căci 
Hristos este amîndouă acestea — şi dragoste, şi adevăr — şi a venit în lume 
pentru că-i iubeşte pe oameni şi ca să le arate lor adevărul. lar cu aceste 
cuvinte Pavel arată în chip ghicitoresc că Antihrist va avea mai multă tărie 
întru Evrei, fiindcă Evreii nu L-au primit pe Hristos şi nu au crezut într-În- 
sul. De aceea le şi zicea lor Hristos: „Eu am venit întru numele Părintelui 
Meu, şi nu Mă primiţi. Dar, de va veni altul întru numele său, pe acela îl 
veţi primi” (Joan 5:43). 


1]. Şi pentru aceasta le va trimite Dumnezeu lucrare de amăgire spre 
a crede minciuna, 


Aici, zicerea „Dumnezeu va trimite” se înţelege în loc de: „Dumnezeu 
Se va depărta”, ca să vină lucrare de amăgire la cei ce nu au crezut. Vezi 
însă — 0, cititorule! — că necredincioşii s-au întors mai întâi de către adevăr, 
şi atunci Dumnezeu i-a părăsit, şi pe ei i-a stăpînit minciuna. Iar „lucrare 
de amăgire” numeşte faptele pe care le va face Antihrist ca să-i amăgească 
pe oameni; sau şi pe Antihrist l-a numit „lucrare a amăgirii”, căci e! însuşi 
va fi lucrare a Satanei pentru a-i amăgi pe mulţi. 


12. ca să fie osîndiţi toți cei care nu au crezut adevărul, ci au bine-vo- 
ii întru nedreptate. 


De vreme ce necredincioşii ar fi tot nesupuşi chiar dacă nu ar veni Anti- 
hrist, Pavel a zis: „să fie osîndiţi” fără răspundere [,apărare” se zice acuin, 
n. m). Fiindcă ce răspuns ar mai avea de dat necredincioşii, şi mai ales 
Evreii? Negreşit nici unul! Căci — de vor zice: Nu am crezut în Hristos pen- 
tru că ucenicii Lui Îl propovăduiau ca Dumnezeu, iar noi am auzit că unul 
este Dumnezeu, de Care s-au făcut toate făpturile — de vor zice aşa, noi le 
vom răspunde: Atunci cum aţi crezut în Antihrist, care se făcea pe sine-şi 
Dumnezeu? Căci Hristos înălța la Tatăl toate lucrările Sale, zicînd: „Eu am 
venit întru numele Tatălui Meu, şi nu Mă primiţi” (Joan 5:43); iar Antihrist 
va spune că toate sînt lucrări ale sale, căci zice Domnul: „De va veni cine- 
va întru numele său, pe acela îl veţi primi” (la fel). lar dacă necredincioşii 
vor pune ca pricină că au văzut semne şi minuni, şi de aceea au crezut întru 
Antihrist, noi le vom răspunde: Şi Hristos a făcut multe şi mari minuni! Şi 


! Şi Teodorit tîlcuieşte aşa: „«Dumnezeu le va trimite lucrare de amăgire» e în loc de: 
«va îngădui amăgirea», ca să se arate că sînt iubitori ai răutăţii. Căci nu Dumnezeu va tri- 
mite aceasta, ci EI o va topi cu cuvîntul gurii Sale.” (n. aur.) 


98 


atunci, de ce nu aţi crezut într-Însul? — mai ales că Hristos Se propovăduise 
de către Prooroci ca mîntuitor al lumii, iar Antihrist se vestise că este fiu al 
nelegiuirii şi al pieirii. Aşadar, pentru toate acestea, necredincioşii au să se 
judece, rămînînd fără răspuns. Căci, lăsînd adevărul, „au bine-voit”, adică 
le-a plăcut şi cu bucurie s-au adăugat „întru nedreptate”, adică făcătorului 


de stricăciune Antihrist, care a adunat la sine toată nedreptatea sufletelor 
omeneşti, fiind însăşi nedreptatea. 


13. ar noi sîntem datori a mulţumi totdeauna lui Dumnezeu pentru 
voi, fraţii mei cei iubiţi de Domnul, 


Fiindcă mai sus a spus lucruri înfricoşate, care puteau să cutremure 
mintea şi inima, Pavel îndulceşte acum şi mîngiie inimile Creştinilor. zi- 
cîndu-le: Cele spuse să fie înfricoşate şi îngrozitoare celorlalţi, adică ne- 
credincioşilor celor pieritori, asupra cărora au putere, adică asupra cărora 
au să se lucreze acestea. Şi noi, Apostolii, sîntem datori a-l mulţumi tot- 
deauna lui Dumnezeu pentru voi, fraţii mei Creştini. Şi, dacă noi mulţu- 
mim pentru voi, cu mult mai vîrtos sînteţi datori a-l mulţumi lui Dumne- 
zeu voi înşivă pentru sine-vă! 


căci Dumnezeu v-a ales din începul spre mîntuire, întru sfințenia Du- 
hului şi în credința adevărului, 


Zice: Pentru aceasta mulţumim, că Dumnezeu v-a ales şi v-a hotărît 
spre a vă mîntui, cunoscîndu-vă dinainte că sînteţi vrednici de mîntuire. 
Cum şi în ce chip? Cu sfinţenia Sfîntului Duh, adică: Dumnezeu - zice — 
v-a mîntuit fiindcă v-a sfinţit prin Duhul Său. 

Apoi — pentru a nu întreba cineva: Dar ce, oare nu am avut şi noi vreo 
lucrare spre a ne mîntui? — Pavel zice mai departe: „şi întru credinţa adevă- 
Tului”, adică; Noi am primit în inima noastră credinţa lucrurilor adevărate, 

Nu am crezut în oarecari minciuni, ci întru adevăr. Încă şi într-alt chip 

casta Apostolul, anume pentru că noi, Creştinii, după sfinţenia Du- 

E care am luat-o prin botez, avem trebuinţă de multă şi mare credin- 
d nu ne clătinăm din dogmele şi cuvintele creştinismului. 


2re v-a chemat prin buna-vestire a noastră, spre cîştigarea sla- 
mnului nostru lisus Hristos. 


e mîndrească Tesalonicenii auzind de credinţă şi socotind că 
dinţa în Hristos pentru că ar fi adus şi ei ceva spre miîntuirea 

lor, Pavel zice aici aşa: Fraţii mei, chiar aceasta, a primi voi credinţa, este | 
dar şi faptă a lui Dumnezeu, fiindcă Dumnezeu v-a chemat la aceasta. La 
care aceasta? Adică spre a vă mîntui prin sfinţenia Duhului şi a credinţei 
Astfel, deşi aţi crezut, totuşi credinţa voastră este dar al lui Dumnezeu. 
Care v-a chemat spre a crede. Căci, dacă nu aţi fi fost chemaţi de Dumne- 
zeu prin cuvîntul evangheliei şi al propovăduirii noastre apostoleşti, cum 
v-aţi fi mîntuit? Şi, neauzind, cum aţi fi crezut? — căci zice: „Cum vor crede 
ceea ce nu au auzit?” (Romani 10:14). Vezi însă — o, cititorule! — că Hristos 
nu socoteşte a fi puţină slavă a Sa mîntuirea noastră, căci slavă a bunului 
Dumnezeu este a fi mulţi Creştini care se mîntuiesc. Deci cine nu va iubi 
un Dumnezeu şi stăpiîn ca acesta? Sau cine nu va iubi slava unui atît de bun 
stăpîn, slavă care este mîntuirea noastră? 


15, Deci, fraţilor, staţi şi ţineţi predaniile pe care le-aţi învăţat prin cu- 
vînt şi prin epistola noastră. 


Din cuvintele acestea ale lui Pavel, se face arătat că Apostolii predau 
ucenicilor lor Creştini multe lucruri şi pricini nu numai prin scrisori, ci şi 
nescris, prin cuvînt, adică prin viul glas, şi că toate — adică şi cele scrise, şi 
cele predate de ei prin cuvînt — sînt la fel de vrednice de crezare şi de ade- 
vărate. Pentru aceasta socotim şi credem vrednice de crezare şi adevărate 
şi predaniile Bisericii, cum zice, împreună cu dumnezeiescul Teofilact, şi 
Hrisostom: „Drept aceea, şi predania Bisericii o socotim vrednică de cre- 
zare. Şi, dacă este predanie, mai mult nu căuta!”! Iar prin acest „staţi” zis 


' Pentru aceasta, marele Dionisie Areopagitul numeşte „fiinţă a ierarhiei bisericeşti” 
nu numai Dumnezeieştile Scripturi, ci şi predaniile apostoleşti şi ierarbiceşti ale Bisericii, 
zicînd aşa în Despre ierarhia bisericească, capitolul 1: „Căci cuvintele predate de Dum- 
nezeu sînt fiinţă a ierarhiei noastre bisericeşti. Şi numim cuvinte prea-cinstite toate dum- 
nezeieştile noastre sfinite slujbe care s-au dat în cărţile cele sfinţit scrise şi teologice noi. 
La fel, şi pe toate cele învăţate de sfinţiţii bărbaţi cu o învăţătură mai nematerialnică şi 
oarecum apropiată de cereasca ierarhie, [predate] din minte în minte, prin cuvînt nescris 
de către povăţuitorii noştri.” Zice şi marele Vasilie: „Din învăţăturile şi propovăduirile ce 
se păzesc în Biserică, pe unele le avem din învăţătură scrisă, iar pe altele predate de către 
Apostoli în taină («nescris», n. m.], şi unele, şi altele avînd aceeaşi tărie către buna-cin- 
stire de Dumnezeu. Căci, de ne-am ispiti să ne lepădăm de cele nescrise, zicînd că nu ar 
avea mare pulere, am greşi, păgubind evanghelia întru cele mai de căpetenie |ale sale|” 
(Despre Sfintul Duh, capitolul 27). Şi iarăşi zice: „Zicere apostolească socotesc a fi şi ră- 
mînerea întru predaniile cele nescrise, căci zice: «Vă laud pentru că totdeauna vă aduceţi 
aminte de mine şi ţineţi predaniile precum vi le-am dat» (/ Corinteni 11:2). Şi aceasta: 
«Ţineţi predaniile pe care le-aţi luat, ori prin cuvînt, ori prin scrisoarea noastră!» (2 Te- 
saloniceni 2: 15).” Pentru aceasta, al 7-lea Sfînt Sinod a toată lumea îi anatematizează pe 

aici, Pavel arată că erau mulţi în Tesalonic care se clătinau întru cele ale 
credinţei şi în predaniile Apostolului şi aveau trebuinţă de întărire. 


16. Însuşi Domnul nostru lisus Hristos şi Dumnezeu-Părintele nostru, 
Cel ce ne-a iubit şi ne-a dăruit mîngiiere veşnică şi nădejde adevărată, 


17. să mîngiie inimile voastre şi să vă întărească întru tot lucrul şi cu- 
vîntul bun. 


După învăţătură, fericitul Pavel obişnuieşte a se ruga lui Dumnezeu, fi- 
indcă rugăciunea este adevăratul ajutor pe care-l poate da învățătorul uce- 
nicilor săi. Aşa face Apostolul şi aici, ca şi cum le-ar zice Tesalonicenilor 
aşa: „(Cu adevărat, eu v-am vorbit şi v-am învăţat, dar toată învăţătura este 
lucru al lui Dumnezeu.” Şi unde sînt acum arienii, care zic că Fiul e mai 
prejos decît Tatăl fiindcă, la Taina Botezului, Fiul Se numeşte după Tatăl? 
Să-l asculte pe Pavel zicînd dimpotrivă, căci aici L-a numit mai întîi pe 
Fiul şi abia apoi pe Tatăl.! Dar ce mîngiliere zice că e veşnică? Nădejdea 
bunătăţilor celor viitoare, căci aceasta ţine şi mîngiie inimile Creştinilor 
care se mîhnesc pentru ispite. lar Dumnezeu a dat Creştinilor această nă- 
dejde ca har (dăruire), fără a se osteni ei cu nimic. Şi Pavel a zis aceasta 
ca să smerească cugetarea Tesalonicenilor. Vezi însă, iubitule, că Aposto- 
lul deşteaptă mintea Creştinilor prin rugăciune şi pune semnele şi zăloage- 
le purtării de grijă a lui Dumnezeu către om, zicînd aşa: Dacă Dumnezeu 
a dat mîngiiere veşnică acelora care nu s-au ostenit cu nimic, cu cît mai 
virtos va da mîngiierea aceasta celor care ostenesc şi suferă ispite pentru 


cei ce calcă predaniile Bisericii, zicînd: „Dacă cineva lcapădă vreo predanic bisericească, 
scrisă sau nescrisă, să fie anatema!” (Practici, 8). Acelaşi sinod scrie şi în epistola către 
exandrini: „Toate cele afară de predania bisericească şi de însemnarea sfinţilor şi puru- 
eniților Părinţi, izvodite şi făcute din nou. sau cele ce se vor face după aceea, să fie 
!* Aceasta se află tipărită şi în Triod, la Duminica Dreptei-slăviri. Predaniile Bi- 
ntăresc şi din ceea ce scrie Pavel către Timotei: „Şi cele ce ai auzi! de la mine, cu 
rtori de față. acestea le încredințează la oameni credincioşi, care vor fi destoinici 
pe alţii” (2 Timotei 2:2). La fel, şi din ceea ce a zis mai înainte: „Nu vă aduceţi 
încă fiind la voi, vă spuneam acestea?” (2 Tesaloniceni 2:5). lar de cile feluri este 
i la subînsemnarea Canonului al 26-lea al marelui Vasilie, în Canonicul |Pida- 
| nostru. (n. aut.) 
Şi Teodorit: „lar prin aceasta, înfruntă hula lui Arie şi a lui Evsevie şi învaţă arătat 
a numelor nu arată nici o osebire a vredniciei. Căci aici L-a rînduit pe Fiul mai 
t pe Părintele, neînvăţînd că Fiul e mai mare decîi Tatăl, ci, prin schimbarea rîn- 
cinstea cea de o potrivă.” lar că rînduiala numirilor începătoarei de viaţă şi 
imi se cuvine a se păzi şi a nu se schimba. vezi la subînsemnarea zicerii „şi 
inezeu este Cel ce lucrează toate întru loţi” (/ Corinzem 12:6). (n. aur.) 

credinţă? Deci să aveţi bune nădejdi, Creştinilor! Şi zice: Bine-voiască ţi. 
sus Hristos şi Dumnezeu-Părintele a mîngiia inimile voastre şi a vă întări 
întru tot lucrul şi cuvîntul bun! — căci aceasta este mîngiierea Creştinilor 
a face vreun lucru bun, şi a grăi vreun cuvînt bun şi a face tot ce este bi. 
ne-plăcut lui Dumnezeu. Sau, zice şi aceasta: Mîngiierea veşnică este a vă 
întări pe voi Dumnezeu atît în dogmele cele drepte ale credinţei, cît şi în 
lucrurile cele bune, încît a nu fi purtaţi încoace şi încolo şi doboriţi de is- 
pite. Căci cel ce este întărit, acela suferă vitejeşte orice ar pătimi şi nu se 
clatină nicicum. Căci, păzind dreptele dogme, el este încredinţat că are să 
moştenească bunătăţile viitoare; iar avînd viaţă bună şi pătimind nu ca un 


făcător de rele, ci ca un rob al lui Dumnezeu, se bucură şi se veseleşte pen- 
tru aceasta. 


CAPITOLUL II! 


1. De aceea fraţilor, rugaţi-vă pentru noi, ca să curgă şi să se slăveas- 
că cuvîntul Domnului ca şi la voi 


Mai sus, Pavel L-a rugat pe Dumnezeu a se întări Tesalonicenii, iar 
acum îi roagă pe Tesaloniceni să se roage pentru dînsul nu pentru a nu păti- 
mi şi a nu se primejdui (căci spre aceasta era rinduit, spre a pătimi), ci pen- 
tru ca propovăduirea să curgă înainte şi să se slăvească. Şi, împreună cu ru- 
păciunea pe care o cere de la Tesaloniceni, Pavel le adaugă şi laudă, zicînd: 
„precum curge şi se slăveşte propovăduirea şi cuvîntul lui Dumnezeu întru 
voi”, adică: Fraţilor, rugaţi-vă ca toţi necredincioşii să se supună a asculta 
propovăduirea evangheliei cum aţi ascultat-o voi. Aşadar, Pavel nu se roa- 
gă pentru nici un lucru a! său, ci numai pentru cele ale lui Dumnezeu. 


2, ca să ne izbăvim de oamenii cei necuviincioşi şi răi. Căci credinţa 
nu este a tuturor, 


Aici, Pavel vorbeşte despre cei ce grăiau împotnva propovăduirii şi a 
dogmelor evangheliei — cum erau faurul Alexandru, argintarul Dimitrie şi 
toţi ceilalţi ca ei —, căci pe aceştia îi arată Pavel umbrit cînd zice „că nu este 
a tuturor credinţa”. Adică: Nu toţi cred în evanghelie, ci numai cei vred- 
nici — cum ar zice cineva, de pildă, că nu este al tuturor oamenilor a se face 
ostaşi împărăteşti, ci doar al! acelora ce sînt iscusiţi spre aceasta! Cu aces- 
te cuvinte, Pavel îi deşteaptă şi-i mîngiie pe Tesaloniceni. arătîndu-le că au 


'far Coresi spune că zicerea „credinţa nu este a tuturor” arată că ea nu este a celor tru- 
peşti sau sufleteşti, ci a sfinţilor, carc sînt mai presus de cei trupeşti şi sufleteşti, fiindcă 
sfîntul este depanie de pămînt şi de lucrurile păminieşii Căci credința nu este un dar al 
lui Dumnezeu precum proorocia, sau darul limbilor şi al (acerilor de minuni. ci precum o 
faptă bună. Ea este dar începător al lui Dumnezeu, dar care-i cheamă pe loţi spre a crede 
ŞI este dar povăţuitor şi ajutător. şi nu după învoire, fiindcă nu Dumnezeu, ci omul crede. 
Aşadar, credinţa este un lucru amestecat din [ceva] mai presus de fire împreună cu ceva fi: 
resc, adică din darul lui Dumnezeu şi din fireasca voie a omului, căci mai întii Dumnezeu 
luminează şi cheamă, iar apoi aşteaptă împreuna-învoire a alegerii noastre. Ci şi adeve- 
Firea în credinţă este de la Dumnezeu. De aceea, Teodorit tilcuieşte zicerea Apostolului 
aşa; „Aceasta s-a zis şi în altă parte: «Înduplecarea nu e a Celui ce cheamă» (Galateni 8), 
Căci însuşirea lui Dumnezeu este a chema, iar a noastră a ne îndupleca. Aşa zice şi Dom- 
nul în sfințitele Evanghelii: «De înselează cineva, să vină la Mine şi să bea» (/oan 7:37) 
şi: «De voieşte cineva a veni în urma Mea, să se lepude de sine, să-şi ia crucea şi să-Mi 
urmeze Mie!» (Luca 9:23). Căci | Dumnezeu] nu sileşte la credințăţ. ci socotința |omu- 
lui] o cere [pe aceasta.” (1. aur.) 

atita îndrăzneală către Dumnezeu, încît pot înlesni învățătorului lor propo- 
văduirea evangheliei. Şi, totodată, Apostolul le mai arată în ascuns şi mul- 
tele primejdii pricinuite lui de cei ce se împotriveau propovăduirii, ceea ce 
era destul a-i mîngiia pe ucenicii lui, căci ei se încredinţau că şi Pavel, învă- 
ţătorul lor cel atît de mare, pătimeşte şi se luptă cu primejdii şi cu ispite. 


3. dar credincios este Domnul, Care vă va întări şi vă va păzi de cel 
viclean. 


Fiindcă, mai sus, a zis: „Dumnezeu v-a ales spre mîntuire”, Apostolul 
zice aici aşa: Dumnezeu, Cel ce v-a ales, este credincios şi adevărat şi ne- 
greşit va săvîrşi ceea ce a început întru voi. Şi El vă va întări, precum L-am 
rugat mai sus, pentru a nu vă clătina; şi vă va păzi, ca să nu ia putere asupra 
voastră Satana (căci acesta este „vicleanul”) şi să vă biruiască. 


4. Sintem încredinţaţi întru Domnul pentru voi că faceţi şi veţi face 
cele poruncile vouă. 


De vreme ce le-a zis mai sus Tesalonicenilor că Dumnezeu este credin- 
CiOs şi că va săvîrşi ceea ce a început întru ei, pentru a nu socoti ei că mîntu- 
irea este cu totul un lucru al lui Dumnezeu, lenevindu-se din pricina aceas- 
ta, Pavel cere şi acum ca datorie a Creştinilor să lucreze şi ei spre mîntuirea 
lor, ca şi cum le-ar zice: Într-adevăr, Dumnezeu este credincios şi adevărat, 
şi negreşit va face lucrul Său, dar numai dacă vă veţi face şi voi lucrul vos- 
tru şi veţi păzi poruncile pe care vi le-am dat. Vezi însă — o, cititorule! — în- 
ţelepciunea lui Pavel. Căci nu a zis doar: „sîntem încredinţaţi întru voi”, ci 
a adăugat: „întru Domnul”, adică: Sîntem desăvîrşit încredinţaţi întru iubi- 
rea de oameni şi puterea Domnului că Acesta vă va împuternici! — ca astfel 
Să arate că se cuvine a atîrna de Dumnezeu totul cu desăvîrşire. Şi nu a zis: 
„desăvîrşit ne încredinţăm întru Domnul”, ci: „Ne încredinţăm întru voi că 
faceţi şi veţi face cele poruncite vouă”, ca nu cumva Creştinii, atîrnînd totul 
de Dumnezeu, să se lenevească şi să rămînă nelucrători. Căci, cu adevărat, 
se cuvine să le aşteptăm pe toate de la Dumnezeu, dar să lucrăm şi să ne ne- 
voim şi noi. Şi Pavel nu s-a mulţumit să zică numai: „faceţi cele poruncite 
de mine”, ci a adăugat: „şi în viitor”, ca să arate astfel că fapta bună şi paza 

poruncilor stăpîneşti şi apostoleşti se cuvine a se afla totdeauna la Creştini, 
pînă la răsuflarea lor cea mai de pe urmă. 


5. Iar Domnul să îndrepteze inimile voastre spre dragostea lui Dum- 
nezeu şi întru răbdarea lui Hristos! 

Aici, Apostolul se roagă iarăşi pentru Tesaloniceni, ca să arate astfel 
cîtă purtare de grijă are pentru dînşii. Căci, avînd a-i mustra şi a-i cer- 
ta pe unii dintr-înşii, mai întîi le moaie inimile cu rugăciuni, arătîndu-le 
că îi ceartă din multa iubire pentru ei. Deci zice: Bine-voiască Domnul a 
îndrepta inimile voastre, adică a le face cuvioase, încît a nu se abate din 
dreptate. Căci sînt multe lucruri care-i abat şi-i scot pe Creştini din calea 
cea dreaptă a lui Dumnezeu, cum ar fi banii, slava, îndulcirile, necazuri- 
le şi ispitele. Acestea şi încă multe aitele sînt cele care nu ne lasă pe noi, 
Creştinii, să umblăm drept întru „dragostea lui Dumnezeu”, adică să-L iu- 
bim pe Dumnezeu precum se cuvine. lar zicerea „întru răbdarea lui Hris- 
tos” se înţelege astfel: „ca şi noi să răbdăm patimile precum le-a răbdat 
Hristos”; sau aşa: „să-L aşteptăm pe Hristos cu răbdare şi cu nădejde şi să 
nu ne deznădăjduim, ci să credem cu adeverire că El are să împlinească 
negreşit ceea ce ne-a făgăduit”. Şi, zicînd să avem răbdare, Pavel înţelege 
că noi, Creştinii, se cuvine să răbdăm cu mulţumire şi cu mărime de suflet 
necazurile, primejdiile şi ispitele. Şi a unit răbdarea împreună cu dragostea 
fiindcă aceasta înseamnă a-L iubi cineva pe Dumnezeu, a răbda pentru Ei 
necazurile ce i se întîmplă şi a nu se tulbura. Şi ia aminte că marele Vasilie 
a înţeles că „Domnul” este aici Duhul cel Sfin. 


6. Şi vă poruncini vouă, fraţilor, întru numele Domnului nostru lisus 
Hristos, 


De multe ori am spus că Pavel numeşte „poruncă” învăţătura cea aspră? 
De aceea, şi aici numeşte „poruncă” aspra învăţătură ce avea a o face, zi- 


' Cuvintele marelui Vasilie sîni acestea: .„Deci am aflat la Apostol, întru cea de a doua că- 
tre Tesaloniceni, zicîndu-se; «Domnul să îndrepleze inimile voastre spre dragostea de Dum- 
nezeu şi întru răbdarea lui Hristos.» Cine este «Domnul» ce îndrepiează spre dragostea lui 
Dumnezeu şi întru răbdarea necazurilor? Să ne răspundă cei ce ÎI fac pe Sfintul Duh rob! Căci, 
dacă ar fi vorbit despre Tatăl, Pavel trebuia să zică: «Domnul să vă îndrepteze întru dragos- 
ia Sa»; iar dacă ar fi vorbit despre Fiul, irebuia a zice: «întru a Sa răbdare». Deci să caute ca- 
re altă Faţă [«Persoană», n. m.) este vrednică a Se cinsti cu numirea «Domnului»!” (Despre 
Sfintul Duh, capitolul 21). 

Zice şi Teodoril: „Avem nevoie de amîndouă: şi de aşezare bună. şi de ajutorul de 
sus. Şi Proorocul s-a ruga! pentru a dobindi acestea: «Îndrepicază paşii mei în cărările 
Tale!» (Psalm 16:5). lar dumnezeiescul Apostol ne-a arălai Prea-Sfînta Treime, căci a 
vorbit de «Domn», de «Dumnezeu» şi de «Hristos». Şi este arătat că «Domn» L-a numi! 
pe Prea-Sfîntul Duh; aşa le-a scris şi Corintenilor: «iar Domnul este Duhul» (2 Corimeni 
3:17) (n. aur.) 

2Vezi despre aceasta stihul 2, capitolul 4. al celei dinuii către Timolei şi stihul 2, capi- 
tolul 4, al cetei dintii către Tesaloniceni. (n. aut.) 

cindu-le Creştinilor să nu şadă fără lucru. Şi, pentru a face porunca mai în- 
fricoşată ŞI mai aspră, zice: Nu eu vă poruncesc să nu şedeţi fără lucru, ci 
Hristos] — căci Domnul nu a zis nicăieri a petrece întru nelucrare Creştinii, 
ucenicii Săi. 


să vă feriţi de orice frate care umblă fără rînduială 


Zice: O, Creştinilor, vă poruncesc să vă osebiţi de orice Creştin — de ar 
fi el bogat, sau sărac, sau chiar sfînt — care umblă fără rînduială, adică îşi 
petrece viaţa fără lucrare de mînă. Şi să nu petreceţi împreună cu acesta, 
fiindcă cei ce petrec nefăcînd lucru de mînă trebuincios pentru viaţa ome- 
nească de cele mai multe ori cad în glume, în rîsuri şi în nebăgare de sea- 
mă de viaţă. Despre aceasta a zis şi Sirah: „Multă răutate (adică «toată ră- 
utatea», precum tîlcuiesc cei mai mulţi dascăli) a învăţat nelucrarea” (Si- 
rah 33:32). lar răutăţile acestea sînt nerînduială, care nu se potriveşte vieţii 
Creştinilor.? Dar pentru ce sînt nerînduială? Pentru că nelucrarea însăşi 
este cea dintii nerînduială, cei nelucrători ieşind din rînduiala pusă lor de 
Pavel, dascălul neamurilor şi Apostolul Domnului, care zice mai departe: 


şi nu umblă după predania luată de la noi. 


Ce va să zică cu acest „şi nu umblă după predania pe care a luat-o de la 
noi”? Adică: Dacă nu lucrează meşteşug şi lucru de mînă, aceasta este afară 
din predania pe care eu, Apostolul Domnului, am predat-o nu prin cuvinte 


"Ci mai ales cu pilda Sa i-a învăţat pe Creşiini să nu stea nelucrători, ci să lucreze lu- 
cru de mînă. Căci Însuşi Domnul era teslar, cum zice Evanghelistul Marcu: „Au nu este 
acesta teslarul. fiul Mariei?” (Marcu 6:3). Şi vezi tilcuirea stihului 9, capitolul 2, al celei 
dintii către Tesaloniceni şi subînsemnarea de acolo, fiind pe larg. Vezi şi subinsemnarca 
zicerii „pentru noi a sărăcil, bogat fiind” (2 Corinteni 8:9). Vezi încă şi silogismul al doi- 
lea al cugetării 23 din Nevoinţele duhovniceşti şi cuvîntul 8 al Hristoitiei Creştinilor. 

Şi vezi că porunca dată de Pavel aici, a face Creştinii lucru de mînă, o dă Hristos In- 
suşi, precum tîlcuiesc şi dumnezeiescul Hrisostom, şi Sfinţitul Teofilact, şi cum zice chiar 
Pavel mai înainte, la stihul 12. Asît este de mare bunătatea de a lucra Creştinii şi atît de 
mare răutate e a nu lucra. (n. aut.) 

2 De aceea, toţi Apostolii dau această poruncă Creştinului care nu şade să lucreze meş- 
teşug, ci umblă fără rînduială încoace şi încolo şi iscodeşte pe unul şi pe altul, zicînd ei 
aşa: „Să nu fii ca un zburător şi ca unul dintre cei ce aleargă fără cuvînl [aici, «scop», n. 
1n.] în căi, numiţi «tocători de vreme» de către cei ce greu viază. Ci, luînd aminte de meş- 
leşugul şi de lucrul tău, caută cele iubite lui Dumnezeu şi, ad ucîndu-ţi aminte de cuvintele 
lui Hristos, cugelă-le neîncetat. Căci zice Scriptura: «În Legea Lui să cugeţi ziua şi noap- 

tea!» adică umblînd în țarină sau şezînd în casă, culcîndu-te şi sculîndu-te, ca îniru toale 
să pricepi” (Cartea fntii, capitolul 4 din Aşezămintele Sfinţilor Apostoli). (n. aut.) 

goale, ci prin fapte. Fiindcă eu m-am făcut pildă şi închipuire pentru a lucra 
voi, Creştinii toţi, lucrând cu miinile mele meşteşugul corturilor. 


7, Căci voi înşivă ştiţi cum se cuvine a ne urma, fiindcă nu am făcut 
nerînduială între voi, nici pîine nu am mînca! în dar de la cineva, 


Zice: Creştinilor, voi înşivă ştiţi că nu am umblat fără rînduială între 
voi, adică nu am petrecut fără lucrare de mînă. Căci Pavel numeşte „„ne- 
rînduială” nelucrarea, cum a făcut şi mai sus. Şi aşa este cu adevărat, căci 
Dumnezeu l-a rînduit pe om de la început aşa, cînd I-a aşezat în rai ca să-l 
lucreze şi să-l păzească: „Şi I-a luat — zice — Domnul Dumnezeu pe omul 
zidit de EI şi l-a pus în raiul desfătării, ca să-! lucreze şi să-l păzească” (Fa- 
cere 2:15)2 Şi Dumnezeu i-a făcut omului mîinile, picioarele şi celelalte 
mădulare nu ca să le aibă nelucrătoare, ci să lucreze cu ele. Drept aceea, 
cel ce nu lucrează este călcător al rînduielii acesteia a lui Dumnezeu. Vezi 
însă — o, cititorule! — cum Apostolul a numit „dar” mîncarea ce i se da ca 
hrană de către Tesaloniceni, cu toate că aceasta nu era dar. Căci el le pro- 
povăduia evanghelia lui Hristos, iar cel ce propovăduieşte evanghelia lu- 
crează, şi lucrătorul „este vrednic de hrana sa”, precum a zis Domnul (la 
Matei 10:10). (Citeşte şi tîlcuirea capitolului 9 al celei dintii epistole către 
Corinteni.) 


8. ci lucrînd noaptea şi ziua întru osteneală şi trudă, 


Vezi — o, cititorule! — cîte porunci şi covirşiri pune Pavel aici: fiindcă nu 
zice că a lucrat numai cu osteneală, ci şi cu trudă, care este mai grea decît 
osteneala; şi că a lucrat nu numai ziua, ci încă şi noaptea? 


' Şi Teodorit zice: „Nu o numeşte «predanie» pe aceea prin cuvinte, ci pe aceea prin 
fapte” (n. aur.) 

“Tiîlcuind aceasta, marele Vasilie zice: „Cu adevărat, făcindu-l pe om. Dumnezeu nu a 
voit ca acesta să fie nelucrător şi nemişcat, ci lucrător întru cele ce se cuvin, poruncindu-i 
lui Adam să lucreze şi să păzească raiul. Şi, după căderea din rai, i-a hotărî să-şi mănîn- 
ce piinea întru sudoarea feței sale. Şi de aici este arăta! că cele zise către Adam s-au zis 
şi către toţi cei ce se vor naşte dintr-însul” (aşezămîntul al 4-lea din cele postniceşti). lar 
dumnezeiescul Hrisostom zice aşa: „Pentru ce nu lucrezi? Dumnezeu ţi-a da! miini nu ca 
să iei de la alţii, ci ca să dai altora” (Cuvintul al 5-a la această epistolă). (ni. aut.) 

"Jar Coresi zice că Apostolul Pavel lucra meşteşug ca să arate Creştinilor cum să scape 
de păcat. Pentru aceasta şi Climent (în cartea întîi a Așezărilor), şi Evsevie (canea a S-a 
a istoriei, capitolul 15), şi Lghisip (capitolul 14) şi Epifanie (la eresu! a! BO-lea) zic întru 
O unire că lucrarea miinilor şi osteneala picioarelor îl opreşte pe om de la păcate. Peniru 
aceasta şi Solomon, lăudind-o pe femeia cea bărbată şi lucrătoare, zice aşa: „A gustal ea 

spre a nu îngreuia pe careva dintre voi. 


„Greutate” este a lua de la oamenii care nu dau de voie şi din inimă, ci 
de silă şi fără inimă. Dar Apostolul vorbeşte aici de greutatea de a lua de la 
Tesaloniceni nu pentru că aceia nu ar fi voit să-i dea, ci pentru că erau să- 
raci şi lipsiţi de cele de nevoie. 


9. Nu doar că nu avem stăpinire, ci pentru a ne da vouă ca închipui. 
re spre a ne urma. 


Pavel putea să nu lucreze lucru de mînă, fiindcă se îndeletnicea cu lu- 
cruri mai mari, adică întru a propovădui evanghelia, avînd voie să se hră- 
nească de la ucenicii Creştini pe care îi învăţa. El însă nu voia să urmeze 
aceasta, ci lucra lucru de mînă, pentru a se hrăni şi pe sine, şi pe fraţii ce 
erau cu dînsul. Şi de trei ori fericitul Apostol al Domnului făcea aceasta ca 
să-i înveţe pe ucenicii săi Creştinii a-i urma lui, lucrînd şi ei.! 


că este bine a lucra, şi nu stinge toată noaptea candela ei” (Pilde 31:18), cuvinte prin care 
arată că aceea lucra ziua şi noaptea. De aceca, şi marele Antonie a auzit de la Domnul cu- 
vintele acestea; „Antonie, voieşti a plăcea lui Dumnezeu? Roagă-te! — iar cînd nu te poţi 
ruga, osteneşte cu mîinile!” Şi într-adevăr, izvorul şi pricina păcatului este nclucrarea şi 
neîntrebuinţarea mi:inilor, pentru care şi dumnezeiescul Hrisostom a zis aceasta: „Nimic 
nu e mai pingări! decil pelrecerea zadarnică, nimic mai rău decît nelucrarea, căci nelucra- 
rea îi valămă pe taţi, şi chiar pe înseşi mădularele trupului” (Cuvintul al 35-lea la Fap- 
tele Apostolilor). Şi iarăşi zice: „Ce e mai greţos decît omul ce nu are a face nimic? Ce e 
mai pîngărit? Ce e mai ticălos? Aceasta e mai rea decît zeci de mii de vrăjmaşi: a căsca 
şi a zăcea cu faţa în sus, şezînd lotdeauna prin tîrg şi privindu-i pe cei ce trec. Căci sufle- 
tul, avînd fire a se mişca toideauna, nu suferă a se linişti. Lucrător l-a făcut Dumnezeu, şi 
afară de fire îi este nelucrarea” (la fel). Şi iarăşi: „Care cal este folositor? Cel ce se des- 
fătează, sau cel ce se iscuseşte? Care corabie? Aceea care înoată, sau aceea ce nu umblă? 
Care apă? Aceea care curge, sau aceea ce stă? Care fier? Cel ce se poartă, sau cel ce nu se 
foloseşte? Oare cel ce se lucrează nu străluceşte şi nu se aseamănă cu argintul. în vreme 
ce celălalt sc înnegreşie, nelrebnic fiind şi pierzind ceva din materia sa? Una ca aceasta se 
face şi cu sufletul cel nelucrător. asupra lui se revarsă oarecare rugină şi-i mănîncă strâlu- 
cirea şi toate celelalte” (la fel). Acelaşi Hrisostom zice şi în altă parte: „Aşa cum pămîntul 
— cînd nu se seamănă şi nu se sădeşte, odrăsleşte doar buruieni — tot astfel şi sufletul, cînd 
nu are a face ceva din cele de trebuinţă, dorind a face, negreşit se dă pe sine la fapte rele” 
(Cuvîntul al 7-lea la cea de a doua către Corinteni). (n. aur.) 

' Drept aceea, din această zicere, încheiem arâtat că întiia pricină pentru care fericitul 
Pavel lucra cu miinile şi se hrănea din lucrul miinilor sale era ca să dea pildă tuturor Creşii- 
nilor să-i urmeze lui şi să lucreze şi ei. lar a doua pricină pentru care făcea aceasta e că apos- 
tolii mincinoşi îl defăimau zicînd că propovăduieşte ca să ia bani de la ucenicii săi, cum 
spune în tot capitolul al nouălea al celei dintii către Corinteni; şi vezi acolo, la stihul zece. 
Despre aceasta vorbeşte şi la capitolul unsprezece al celei de-a doua către Corinteni. 

Dar e lucru vrednic de nedumerire pentru ce Domnul spune să nu ne îngrijim de cele de 
nevoie ale vieţii — „Să nu vă îngrijiţi ce veţi mînca şi ce veţi bea!” (Marei 6:25) şi, în allă 

10. Căci şi cînd eram la voi vă porunceam aceasta: că, dacă cineva nu 
voieşte a lucra, nici să nu mănînce!! 


Zice: Fraţilor Tesaloniceni, cînd eram la voi, v-am poruncit ca orice Creş- 
tin care nu voieşte să lucreze şi să slujească nici să nu mănînce. Deci, în epis- 
tola dintii către Tesaloniceni, dumnezeiescul A postol scrie mai moale despre 
lucrarea de mînă, iar întru aceasta a doua scrie mai aspru. Şi după dreptate, 
căci — dacă Pavel lucra ziua şi noaptea, cu toate că avea voie a se hrăni de la 
ucenicii săi — cu cît mai vîrtos se cuvenea a face aceasta ceilalţi Creştini? 


1]. Căci auzim că unii umblă între voi fără rînduială, nimic lucrînd, 
ci iscodind. 


De vreme ce mintea omului este pururea mişcătoare, adică se mişcă tot- 
deauna şi nu stă niciodată, cînd omul nu are vreun meşteşug şi lucru de 
mînă folositor, ea urmează a se îndeletnici şi a umbla în lucruri netrebnice 
şi zadarnice, iscodind viaţa şi petrecerea celorlalţi, din aceasta căzînd în 
vorbe deşarte, în grăiri de rău, în glume şi în nebăgare de seamă de viaţă — 
precum am zis mai sus. Deci, pentru a scăpa de toate aceste rele, se cuvine 
ca omul să lucreze vreun meşteşua şi lucru de mînă. Căci, făcînd aceasta, 
nu numai că îşi strînge mintea şi o opreşte să alerge încoace şi încolo, dar 
îşi scoate şi hrana şi nu-i îngreuiază pe alţii, luînd de la dînşii cele trebu- 
incioase trupului său. Fiindcă nu se cuvine a-l milui şi a-l ajuta cineva pe 
cel ce poate lucra, dar şade nelucrător, nevrînd să lucreze ? Dar ce pune ca 


parte: „Nu lucraţi pentru mîncarea cea pieritoare, ci pentru aceea ce rămine în viața veşni- 
că!” (Joan 6:27) — iar Apostolul ne porunceşte aici cu totul dimpotrivă, să purtăm grijă şi să 
lucrăm? Această nedumerire o dezleagă marele Vasilie, zicînd: „S-a opril desăvirşit a pur- 
ta de grijă sau a lucra cineva pentru sine-şi. Dar trebuie a lucra şi a se îngriji cu de-adinsul 
pentru trebuința celui de aproape, mai ales că Domnul primeşte sîrguința peniru cei afiero- 
siți Lui, şi pentru această purtare de grijă făgăduicşte Împărăţia Cerurilor” (hotărîrea 207 
pe scurt). lar dumnezeiescul Hrisostom adaugă, zicînd că este cu putinţă să şi lucreze meş- 
teşug cineva, şi a nu se îngriji pentru hrana vieţii, dacă nădăjduieşte cu lotul îmru Dum- 
nezeu, Care satură pe tot dobitocul. lar eu zic că mai ales prin lucrarea meşieşugului scapă 
omul de îngrijirea vieţii, de vreme ce, cîştigîndu-şi cele de trebuinţă, prin aceasta poartă de 
grijă şi se linişteşte cu cugetul. (n. au.) 

"Insemnează că — după Teodorit — Apostolul nu a zis acest „nici să nu mănince” către 
cei ce dau |milostenie], ci către cei ce viețuiesc cu nelucrare. lar pe cei ce dau, îi sfălu- 
ieşte, după puține cuvinte, a nu căuta la trîndăvirea acelora, ci să facă milostivirea lor cu 
folos. (n. aur.) 

2 Vezi şi socotința lui Climent Stromatul şi a Sfinţilor Apostoli, la subînsemnarea sli- 
hului 10, capitolul 4, al celei către Filipeni. Zice însă şi Hrisostom: „lar milostenia se dă 
doar acelora care nu se pol îndestula din lucrarea miinilor lor şi celor ce-i învaţă |pe al- 

pricină leneşu! şi trîndavul? Eu sînt pustnic — zice —, eu mă rog lui Dum- 
nezeu, eu postesc şi împlinesc cu aceasta osteneala lucrului de mînă. Către 
care răspundem: mai întîi, că rugăciunea şi postul nu sînt lucru de mînă, iar 
Pavel vorbeşte aici arătat despre lucrarea de mînă; al doilea, răspundem: 
Tu, cel ce zici acestea, poţi — împreună cu nevoinţa pustniciei, cu rugăciu- 
nea şi cu postul — să faci şi lucru de mînă. Şi, de vreme ce defaimi lucrarea 
miîinilor, pentru aceasta te osîndeşti ca un nelucrător. Dar zic unii că, dacă 
Apostolul porunceşte să lucreze toţi, de ce nu se silesc să lucreze dascălii şi 
propovăduitorii cuvîntului lui Dumnezeu? Către aceia răspundem că das- 
călii au o lucrare mai mare şi mai grea decît lucrarea milinilor şi, pe lîngă 
aceasta, treaba lor îi opreşte a lucra cu miinile. lar tu, nevoitorul cel liniş- 
tit, nu ai nici o astfel de oprire, şi înseamnă că păcătuieşti, căci te leneveşti 
şi nu lucrezi lucru de mînă. 


12. Unora ca aceia le poruncim şi-i rugăm, pentru Domnul nostru Ii- 
sus Hristos, 


Fiindcă i-a mustrat pe Creştinii din Tesalonic — zicîndu-le: „vă îndato- 
răm”, adică: „vă învăţăm aspru” — Apostolul îndulceşte iarăşi cuvîntul şi 
adaugă zicînd: „vă rugăm”. Şi nu numai noi — zice —, ci-L punem mijlocitor 
al rugăminţii noastre şi pe Domnul lisus Hristos Însuşi. În acest chip, Pave! 
face rugămintea sa încă şi mai înfricoşată şi mai vrednică de crezare. 


ţii] şi care se îndeletnicesc cu totul întru cuvîntul învăţăturii” (cuvîntul al S-lca la această 
epistolă). (n. aur.) 

' Din zicerea aceasta a Apostolului, se înțelege că iscodirea se naşte din nelucrare şi 
că cei care şed fără lucru sînt iscoditori. lar iscodirii îi urmează viclenia, grăirea de râu şi 
alțe nenumărate răutăţi. despre care vezi la citirea a patra a /scusinjelor duhovniceşti, în 
partea a doua. Pentru aceasta, cu adevăral aurit era acela care-i aseamănă pe cei ce lucrea- 
ză meşteşug cu albinele cele iubitoare de osteneală care slujesc, iar pe cei nelucrători cu 
trântorii care nu lucrează ca albinele, ci şed nelucrători totdeauna. Şi — aşa cum albinele. 
făcînd mierea cea dulce, nu se hrănesc doar pe sine din aceca, ci şi pe oameni, şi-şi folo- 
sesc ostenelile spre sănătatea şi spre înduicirea trupului mai-marilor lumii, a stăpinitorilor 
şi împăraţilor, precum zice Parimistul — tot asife! cei ce lucrează meşteşugurile nu vieţu- 
iesc doar ei singuri din lucrul miinilor lor, ci toţi oamenii se înlesnesc prin meşteşugurile 
lor şi lumea toală se iconomiseşte cu ostenelile lor. Şi dimpolrivă — aşa cum trîntorii, ne- 
lucrînd, mănîncă din mierea albinelor şi viază din străine osteneli — 1ot astfel cei ce nu lu- 
crează, neavînd meşteşug din care să se hrănească, caulă la miinile celorlalţi şi viază din 
osteneli străine. Se poate oare afla o viaţă mai nelrebnică decît aceasta? Pentru aceasta, 
şi Solomon îi îndeamnă pe leneşi să urmeze albinei celei iubitoare de osteneală, zicînd: 
„Mergi — o, leneşule! — la albină, şi vezi cît este de lucrătoare şi cît de cinstit îşi face lu- 

crarea sa, din a cărei osteneli împărații şi cei de obşte capătă sănătate. Dorilă este tuturor 
şi cinslilă, măcar că e neputincioasă cu tăria, dar covîrşeşte cinstindu-se cu înţelepciunea 
(adică cu meşteşugul)” (Pilde 6:8). (n. aut.) 

ca, lucrind cu linişte, să-şi mănînce pîinea lor. 


Pavel cere de la Creştini amîndouă acestea ca îndatorire: adică să se şi 
liniştească atunci cînd umblă fără rînduială, căci liniştea este potrivnică 
nerînduielii; şi să lucreze şi să slujească, dacă şed fără lucru, căci lucrarea 
miîlinilor este potrivnică nelucrării. Dar pentru ce să lucreze şi să slujească 
Creştinii? Ca să-şi mănînce — zice — „pîinea lor”, adică cea cîştigată cu os- 
teneala miinilor lor, şi să nu mănînce piine străină. Căci Creştinii care sînt 
sănătoşi nu se cuvine a căuta la miinile altor oameni şi a se hrăni din su- 
dori şi osteneli străine. 


13. lar voi, fraţilor, să nu slăbiţi făcînd binele! 


Vezi, iubitule, cum s-au muiat îndată părinteştile îndurări ale fericitului 
Pavel? Căci degrabă s-a mîhnit şi l-a durut inima pentru cei leneşi şi nelu- 
crători, ca şi cum le-ar zice Tesalonicenilor acestea: Creştinilor, osebiţi-vă 
de cei ce petrec în nelucrare şi nu slujesc! Şi să nu petreceţi împreună cu 
dînşii, dar nici să-i lăsaţi să moară de foame, ci daţi-le cele de trebuinţă! 
Dar cineva ar zice: Dar ce, dacă nelucrătorul şi cel ce nu slujeşte nu ar voi 
să slujească şi să lucreze, nădăjduind că eu îl hrănesc, ci ar rămîne întru 
nelucrarea sa? Apostolul le răspunde acelora: Destul îţi este a nu petrece 
împreună cu acela şi a nu-i da intrare şi îndrăzneală, cu aceasta arătîndu-i 
că urăşti nelucrarea şi trindăvia lui. lar dacă nici aşa nu se va îndrepta şi nu 
se va îndupleca să lucreze şi să slujească, să nu te mînii asupra lui, ci fă-i 
bine cu ajutorul tău, după putinţă. 


14. iar dacă cineva nu ascultă de cuvîntul vostru prin scrisoare, În- 
semnaţi-l 


Unii (cum este şi Teodorit) citesc zicerea „vostru” ca pentru faţa întîia, 
adică „nostru”, şi de aceea înţeleg zicerea aşa: Oricine ar fi acela ce nu 
ascultă de cuvîntul nostru, al Apostolilor, care vi se grăieşte prin această 
epistolă, să-l însemnați şi să-l aveţi osebit şi despărţit de împreună-petrece- 
rea voastră. lar fericitul loan Hrisostom a citit zicerea ca pentru faţa a doua 
(adică: „cuvîntul vostru”) şi ne dă să înțelegem aşa: Pe oricine nu ascultă 
cuvîntul vostru, prin care ziceţi ceea ce aţi fost învăţaţi în această epistolă 
a mea, pe acel nesupus însemnaţi-l şi să nu petreceţi împreună cu el. 
O — 


"Şi Teodorit tîlcuieşte aşa, zicînd: „Trîndăvia acelora să nu biruiască dărnicia voas- 
ră.” (n. aur.) 

şi nu vă amestecați cu dînsul, ca să se ruşineze. 


Vezi. iubitule, ce mare folos se pricinuieşte aceluia care e osebit de îm- 
preună-petrecerea cu fraţii lui Creştini? Anume a primi întru sine ruşine, 
de la care i se pricinuieşte îndreptarea. Căci, dacă a lua milostenii de la alţii 
pricinuieşte ruşine celui ce ia, cu mult mai vîrtos se întîmplă aceasta cînd 
ia milostenie fiind despărţit de împreună-petrecerea cu fraţii săi Creştini. 
Căci, la Creştinii cei vechi, osebirea (adică despărţirea) de împreună-pe- 
trecerea cu fraţii se socotea mare pedeapsă şi osîndă, iar acum despărţirile 
acestea se socotesc a fi nimic de către Creştinii vremii noastre. Vezi însă — 
O, cititorule! — că, dacă se cuvine a se despărţi Creştinii de cel ce doar şade, 
adică nu lucrează şi nu slujeşte!, cu cît mai vîrtos urmează a se despărţi de 
ceilalţi oamenii răi care păcătuiesc învederat? Pentru aceasta, acelaşi Pa- 
vel scria în altă parte: „lar acum v-am scris a nu vă amesteca împreună cu 
vreun frate care e sau curvar, sau lacom de averi, sau slujitor la idoli, sau 
ocărîtor, sau beţiv sau răpitor. Cu unul ca acesta nici să nu mîncaţi împre- 
ună!” (7 Corinteni 5:21): 


15. Dar să nu-l socotiți vrăjmaş, ci sfătuiţi-l ca pe un frate. 


Mai sus, zicînd că cel ce nu lucrează se cuvine nici să nu mănînce, Pavel 
s-a temut ca nu cumva cei nelucrători să moară de foame şi de aceea a zis 
mai departe să nu ne oprim. a le face bine. Tot astfel şi acum, fiindcă a zis 
să nu petreacă Creştinii împreună cu aceia, s-a temut ca nu cumva despăr- 


' Drept aceea, pentru cel leneş, care nu lucrează, porunceşte Pavel Creştinilor ceea ce 
zice aici, adică a nu petrece împreună cu el. (n. aut.) 

* Însemnează că afurisenia (despărțirea) se făcea în trei feluri de către cei vechi: ori se 
alurisea, adică se oprea, păcătosul numai de la împărtăşirea Sfintelor Taine, acela stînd 
şi rugîndu-se cu ceilalţi Creştini în biserică; fie se afurisea. adică se despărțea, şi de adu- 
narea Creștinilor şi de împreuna-petrecere cu dînşii, cum se arată din zicerea Apostolu- 
lui; fie, în sfîrşit, se afurisca clericul de ceilalţi clerici, adică: arhiereul de ceilalţi arhierei, 
presviterul de presviteri şi diaconul de diaconi. Şi vezi Canonul 10 al Sfinţilor Apostoli 
din Canonicul grecesc. La fel se cuvine a se face şi acum afurisirea de către Sfinţiţii Arhi- 
erei, ca să pricinuiască folos şi îndreptare celor afurisiţi, adică cu neîmpărtăşirea Sfintelor 
Taine şi cu scoaterea din biserică, iar nu cu afurisirea, adică cu despărţirea, de Sfînta şi cea 
de o fiinţă Treime şi cu blestemul de a rămîne cel afurisil nedezlegat şi neiertat nici după 
moarte, cum se obişnuieşte a se da scrisoarea de afurisenie şi de blestem, căci afurisenia 
aceasta nu se osebeşte cu nimic de anatema. lar dumnezeiescul Hrisostom zice că Creşti- 
nii din vremea noastră nu socotesc vreun mare rău nepetrecerea Creştinilor împreună cu 
cei răi şi că aceasta le pricinuieşte celor răi un atit de mare folos. Căci, cel ce curvise în 
Corint cu mama sa vitregă, fiind despărțit de Creștini, s-a folosit şi s-a silit atît de mult, în- 
cît Pavel a zis pentru dînsul: „Destul îi este cenarea aceasta” (2 Corinteni 2:6). (n. aul.) 

țirea aceasta să-i lepede desăviîrşit pe fraţii lor şi să-i facă să se deznădăj- 
duiască. De aceea, acum zice: O, Creştinitor! — să nu-i socotiți ca pe nişte 
vrăjmaşi pe cei nelucrători şi leneşi, ci să-i sfătuiţi ca pe nişte fraţi ai voştri. 
Dîndu-le cele de trebuinţă, sfâtuiţi-i frăţeşte, ca să se îndrepteze şi să lase 
lenevirea, fără să-i ocărîţi şi să-i înfruntaţi, ca ei să se folosească de la voi 
trupeşte şi sufleteşte. Căci cel ce sfătuieşte un frate nu arată meteahna lui 
înaintea celorlalţi, ci, luîndu-] deosebi, îl sfătuieşte cum să se îndrepteze cu 
blîndeţe şi cu dragoste frăţească. Şi zice: Creştinii să se mîhnească şi să-i 
doară inima nu pentru că dau milostenie celor leneşi şi nelucrători, ci pen- 
tru că aceia calcă legea lui Dumnezeu, şi să plîngă pentru dînşii ca pentru 
nişte neputincioşi şi bolnavi cu sufletul. Să asculte cuvintele acestea aceia 
care nu numai că nu dau milostenie celor nelucrători, ci încă îi şi ocărăsc 
şi îi împroaşcă cu pietre. Ce faci, o, omule? Acela este sărac pentru tine, 
adică pentru ca tu să vindeci rănile sufletului lui cu iubirea de oameni şi cu 
milostenia ce i-ai da-o. lar tu îl goneşti cu pietre?! De cîtă nesimţire, de cîtă 
necunoştinţă este o astfel de faptă?! 


16. Şi Însuşi Dumnezeul păcii' să vă dea pacea totdeauna, întru tot 
ceasul. 


În toată epistola sa, alături de sfaturi, dumnezeiescul Pavel pune şi ru- 
găciuni. Aşa cum oamenii obişnuiesc a pune peceţi, semne şi încuietori 
deasupra arginţilor şi a altor lucruri de mare preţ, tot astfel punea şi ferici- 
tul Pavel rugăciunile către Dumnezeu deasupra sfaturilor şi învățăturilor 
celor aurite şi de mult preţ pe care le da Creştinilor, ca pe nişte peceţi ale 
celor zise, Aceasta face şi aici, fiindcă urmau a se face între Tesaloniceni 
gîlcevi şi prigoniri de vorbe pentru pricinile zise mai sus. Căci cei ce nu 
lucrau, despărţindu-se de adunarea Creştinilor, puteau să se facă mai îndă- 
rătnici, iar cei ce lucrau şi îşi cîştigau traiul vieţii puteau să nu mai dea cu 
osîrdie [milostenie] celor nelucrători. De aceea, Apostolul se roagă ca Te- 
salonicenii să aibă pace totdeauna, căci aceasta este ce se caută de Creştini, 
încît a nu avea prilej de a se sminti despre nici o parte, nici din cuvînt, nici 
din lucru. Şi zice: Căci astfel, avînd pace — o, Creştinilor! — îi veţi îndrep- 
ta pe cei nelucrători lesne şi fără greutate. Căci nici un lucru nu ne ajută 
atita spre a isprăvi cele ce voim şi spre a-i îndrepta pe fraţi precum chipul 
şi cuvîntul cel paşnic şi netulburat, prin care arătăm că nu-i certăm şi nu-i 
înfruntăm cu vrăjmăşie pe aceia ce greşesc. 


"Pentru ce Se numeşte „Dumnezeu al păcii”, vezi la tîicuirea capitolului 4, stih 9, al 
celei către Filipeni şi la subînsemnarea de acolo. (n. aur.) 

Domnul fie cu voi toţi! 


Ceea ce cere Pavel în această rugăciune, Însuşi Domnul a făgăduit uce- 
nicilor Săi, zicînd: „Şi iată, Eu sînt cu voi în toate zilele” (Marei 28:20). 
lar Apostolul zice: Creştinilor, dacă Domnul este cu voi toţi — adică şi cu 
cei ce nu lucrează, şi cu cei ce lucrează —, negreşit vă vor veni toate bu- 
nătăţile, căci Domnul îi va îndrepta pe cei nelucrători şi îi va întări pe cei 
lucrători. 


17. Salutarea cu mîna mea, a lui Pavel. 


Aici, numeşte „salutare” rugăciunea zisă mai sus!, ca să arate că ora- 
ţia scrisă cu însăşi mîna sa era cîştig şi rugă duhovnicească, iar nu doar un 
semn de iubire. 


Acesta este semnul meu în orice scrisoare, aşa scriu, 


Zice: Pentru a nu se răstălmăci epistolele mele de oarecari mincinoşi 
şi amăgitori (căci mulţi făceau aceasta, cum am zis la început, la pricina 
epistolei acesteia), iscălesc aici cu însăşi mîna mea, şi acesta este semnul 
cel adevărat şi cunoaşterea oricăreia din epistolele mele pe care le trimit la 
voi ori la alţii. 


18. Darul Domnului nostru lisus Hristos cu voi toţi! Amin! 


De la dar a început epistola aceasta Apostolul, şi tot cu darul face sfirşi- 
tul e;, cuprinzînd şi întărind toate cuvintele dintr-însa din amîndouă părţile 
ca şi cu două ziduri puternice şi înalte, şi punînd temelii tari şi acoperămînt 
încredinţat. Şi zice: Creştinilor, dacă darul Domnului primit prin botez este 
cu voi, dar ce v-a mîntuit, el va trece cu vederea toate neputinţele voastre, 
căci aceasta este însuşirea dumnezeiescului dar. Şi el va fi cu voi dacă nu îl 
veţi alunga din sufletele voastre cu răutăţile, şi cu ura de fraţi şi cu celelalte 
păcate ale voastre. Căci darul lui Dumnezeu locuieşte în sufletele cele bi- 
ne-alegătoare, care au smerenie şi iubire de fraţi. O! — de am dobîndi şi noi, 

' [ar Teodorit zice că „„salutare” numeşte blagoslovenia de ia sfirşit, adică: „Harul Dom- 
nului nostru lisus Hristos fie cu voi toţi! Amin!” Şi, tîlcuind, Teodorit zice: „Şi a adăugat 
aceasta pentru cei ce cutezau a purta epistole plăsmuite, învăţindu-ne să căutăm iscălitura 
lui, căci zice: Acesta este semnul epistolelor mele, căci eu însumi scriu salutarea. Deci, de 


aici, învăţăm că dumnezeiescul Apostol obişnuia a scrie zicerea «Darul Domnului nostru 
lisus Hristos fie cu voi toţi! Amin!» în loc de; «Fiţi sănătoşi !»" (n. aut.) 

cei ce citim acestea, astfel de suflete bine-alegătoare, care să arate iubire 
de fraţi şi să-i sfătuiască pe fraţii ce greşesc, iconomisind în toate chipurile 
cu putinţă îndreptarea lor cu pace; şi astfel să fim păziţi de darul Domnului 
nostru lisus Hristos, Cel ce ne-a ales şi ne-a adus lui Dumnezeu-Părintele 
întru Sfîntul Duh, Căruia se cuvine toată slava, cinstea şi închinăciunea, 
acum, şi pururea şi în veacurile veacurilor! Amin! 

Această a doua epistolă către Tesaloniceni s-a scris din Atena. 


